qundao/data-zh-poetry huggingface dataset:
花間四友東坡夢·月兒高
作者：吳昌齡
朝代：元

漫折長亭柳，情濃怕分手。欲跨雕鞍去，扯住羅衫袖。問道歸期，端的是甚時候？淚珠兒點點鮫魚肖透。唱徹《陽關》重斟美酒，美酒解消愁。只怕酒醉還醒，這愁懷又依舊。
花間四友東坡夢·梁州第七
作者：吳昌齡
朝代：元

本待要去西方脫除了地獄，我怎肯信東坡洩漏了天機。半生苦行修持力，把心猿鎖閉，意馬收拾，由他閒戲，任你胡為。端的個幾番家識破皆非，一心要只履西歸。枉了你玉人兒嬌滴滴待楓葉傳情，排下個迷魂陣香馥馥似桃花泛蕊，攪的個選佛場亂紛紛做柳絮沾泥。怎知俺九年面壁，蚤明心見性蒲團底，到今日出人世。笑你個愚濫的東坡尚不知，也只是肉眼凡眉。
花間四友東坡夢·梅花酒
作者：吳昌齡
朝代：元

呀！你從來有些技癢，你從來有些技癢。正夜靜更長，對月貌花龐，飲玉液瓊漿。一個個逞歌喉歌婉轉，一個個垂舞袖舞郎當。只教你似劉伶怎惜的酒量？似李白怎愛的詩章？似周郎待按著宮商？似宋玉待赴著高唐。
花間四友東坡夢·正宮/端正好
作者：吳昌齡
朝代：元

晚風輕，霜華重，雲淡晚風輕，露冷霜華重，轉瑤階月色朦朧。你看那花間四友相搬弄，鬥起他那春心動。
花間四友東坡夢·水仙子
作者：吳昌齡
朝代：元

俺本是廬山長老恰升堂，（旦兒雲）你的是東林寺。（正末唱）倒做了普救寺鶯鶯來鬧道場。（旦兒雲）你出家人比不得唐三藏。（正末唱）你道俺出家人不及那往西天的唐三藏，卻原來你是曲江頭黃四娘。（旦兒雲）我只待堅心招你做新郎。（正末唱）你道是堅心兒招俺做新郎，（旦兒雲）留了方丈，和你同歸洞房。（正末唱）你教我留了方丈，同歸那個洞房，（帶雲）那裡有和尚做女婿的？（唱）俺可甚麼帽兒光光。
花間四友東坡夢·油葫蘆
作者：吳昌齡
朝代：元

自別經年十數春，（東坡雲）一別許久不會。（正末唱）全不曾得動問。（東坡雲）且喜今日得一會。（正禾唱）喜君家平步上青雲。（雲）敢問大人，那衙門除授？（東坡雲）自別吾兄官拜端明殿學士。（正末唱）好，好！不枉了玉堂金馬多風韻，（東坡雲）小官如今不在翰林了。謫在黃州團練，經過此處，訪問吾兄。（正末唱）可甚的吳山楚水生勞頓。（東坡雲）共君一夕話，勝讀十年書。（正末唱）我和你話一夕，勝如那酒一樽。（東坡雲）吾兄，我和你是同堂故友哩。（正未唱）咱須是舊時朋友相親近，何必要飲的醉醺醺。（東坡雲）相逢不飲空回去，洞口桃花也笑人。（正末唱）。
花間四友東坡夢·混江龍
作者：吳昌齡
朝代：元

法聰心笨，（行者雲）徒弟也不笨，一本《心經》讀了三年六個月，就唸的摩訶般若波羅蜜一句出來，這也不算笨。（正末唱）我可也自來九喜亦無嗔，直將這一心參透，五派禪分。閒伴著清風為故友，恍疑明月是前身。這些時想層鍾暮鼓，馬足車塵，細看來恰便似雲影空中盡，拋離了煩冗，落得個清貧。
花間四友東坡夢·滾繡球
作者：吳昌齡
朝代：元

俺這裡步蒼苔攀怪松，靠湖山凌翠峰，正和那五春堂相共。俺只索悄冥冥躡是潛蹤，上階基，近窗孔，見四個小鬼頭將端明來簇捧。竹梅呵滿泛著金鐘，那一個舞低楊柳樓心月，那一個歌罷桃花扇底風，飲興方濃。
花間四友東坡夢·烏夜啼
作者：吳昌齡
朝代：元

這是戒和尚念彼觀音蜜，自今宵即便與你回席。恁四人各同心兒商議：柳也是必速離了隋堤，竹也你是必休戀著湘妃，梅也你兩個羅浮山下會佳期，桃也仍；與我武陵溪畔曾相以。柳妖嬈，桃美麗，梅魂縹緲，竹影依稀。
花間四友東坡夢·罵玉郎
作者：吳昌齡
朝代：元

則被這東坡學士相調戲，可著我滿寺裡告他準？我如今修心養性在廬山內，怎生瞞過了子瞻賺上了牡丹，卻教誰人來替？。
花間四友東坡夢·耍孩兒
作者：吳昌齡
朝代：元

想東坡曾受金蓮寵，直恁般痴呆懵懂。則去那樹頭樹底覓殘紅，恨不的添一對照道紗籠。今宵剩把銀缸照，猶恐相逢是夢，這聰明成何用？本待要醉魔佛印，倒做了寤寐周公。
花間四友東坡夢·落梅花
作者：吳昌齡
朝代：元

你素魄兒十分媚，慧心兒百和香，更壓著魏紫姚黃。（旦兒雲）牡丹花摘將來膽瓶兒裡供養者。（正末唱）你道是牡丹花摘將來膽瓶裡堪供養，休、休、休，只怕耽閣你淺斟抵唱。
花間四友東坡夢·賀新郎
作者：吳昌齡
朝代：元

東坡學士解禪機，我怎肯損壞了菩提？恰才是脫身之計。他那廝向絨毛氈取撲綿被，盡強如俺入龍華會，兀的不辱沒殺釋迦的這牟尼。不爭那牡丹來赴約，和尚去偷期，東坡倒覺的有些不伶俐。一個兒待惜花春起蚤，一個兒待愛月夜眠遲。（東坡做睡科）（正末雲）大人再飲幾杯。呀！他睡著了，著他大睡一覺，花間四友安在？（旦兒扮四友上，雲）妹子們走動，師父呼喚俺姐妹四人，有何分付？（正末唱）。
花間四友東坡夢·醉中天
作者：吳昌齡
朝代：元

既然要敘舊開佳醞，怎還說持戒斷腥葷。拚的個爛醉春風老瓦盆，見學士和拂印。你本是同堂故人，須不比十方檀信，俺只索倒賠熙狗彘雞豚。
花間四友東坡夢·金盞兒
作者：吳昌齡
朝代：元

你教我惜芳草，罷經文，把一生功案都休論。（東坡雲）就是小官為媒，（正末唱）笑你個東坡學士做媒人。（東坡雲）我能壞你十座寺，你休阻我一門親。（正末唱）你道是能壞我十座寺，休阻您一門親。我也曾萬花叢裡過，爭奈我一葉不沾身。（東坡雲）牡丹，你與那和尚告菩提露去。（旦兒雲）是，曉得。上告我師：和尚一點菩提露，滴在牡丹兩葉中。（正末雲）小僧半點俱無。（旦兒雲）那師父說半點俱無。（東坡雲）再告去。（旦兒雲）上告我師：和尚一點菩提露，滴在牡丹兩葉中。（正末雲）貧僧十五年不下禪床，功行非淺，實是半點俱無。（旦兒雲）大人，那和尚說十五年不下禪床，功行非淺，實是半點俱無，卻不羞殺我牡丹也。（東坡雲）吾兄，因你不肯，那牡丹煩惱哩。（正末唱）。
花間四友東坡夢·金盞兒
作者：吳昌齡
朝代：元

你道是可惜他落風塵，系紅裙，端的個十分體態能聰俊。（東坡雲）有那等惜花人見了。無不愛他。（正末唱）打那等惜花人見了怎不消魂？（東坡雲）真個天香出眾。國色超群。（正末唱）真個是天香偏出眾，同色獨超群。可知道教坊為第一，花內牡丹尊。
花間四友東坡夢·金盞兒
作者：吳昌齡
朝代：元

為學士受皇恩，因此上重賢臣。他要足下兩個閒談論，他不高燒銀燭倒金樽，他不合殷勤出侍女，他不合夤伎款佳賓，他不合隔簾聽語笑。（帶雲）常言道：責人則明，恕己則昏。學士大人。（唱）你也不合燈下覷他那佳人。
花間四友東坡夢·隔尾
作者：吳昌齡
朝代：元

我貧僧呵，半生養拙無人以，你一舉成名天下知，這的是名利與清閒各滋味。（東坡雲）你這出家的怎生？（正末唱）俺躲人間是非，（東坡雲）俺為官的怎生？（正末唱）您請皇家富貴。（帶雲）好便好，則為一首［滿庭芳］貶上黃州，也怪不著。（唱）兀的是那才調清高落來得。
花間四友東坡夢·風入松
作者：吳昌齡
朝代：元

你道是離花街柳陌不為娼，（旦兒雲）一心待棄賤要從良。（正末唱）你一心待棄賤要從良，（旦兒雲）輸情願嫁你個山和尚。（正末唱）輸情願嫁這山和尚，兀的不是那畫堂中別樣風光？你明明的把禪機問答，怎知俺暗暗的把春色包藏？。
花間四友東坡夢·鴛鴦煞尾
作者：吳昌齡
朝代：元

從今後識破了人相我相眾生相，生況死況別離況，永謝繁華，甘守淒涼。唱道是即色即空，無遮無障。笑殺東坡也懺悔春心蕩，枉自有蓋世文章，還向我佛印禪師聽一會講。
花間四友東坡夢·黃鐘尾
作者：吳昌齡
朝代：元

那學士呵，你才高世上誰堪比，我教你直睡到人間總不知。柳也只要你迎過客送行人，開青眼腿黛眉，伴陶潛的見識。竹也只要你搖龍頭擺風尾，敲翠節弄清音，引王猷的興味。桃也只要你烘曉日渲朝霞，飄紅雨笑東風，賺劉展的旖旎。梅也只要你散冰魂呈素魄，欺凍雪傲嚴霜，膩何郎的嫵媚。不許你撲剌剌驚破他一枕晨雞，只要你四人呵，美甘甘迷著他南柯夢兒裡。（下）。
醉太平·這些時春寒繡ブ，月暗重門，梨花暮雨近黃昏，把香衾自溫。金
作者：吳昌齡
朝代：元

杯不洗心頭悶，青鸞不寄雲邊信，玉容不見意中人。空教人害損。
隨煞·想當日一宵歡會成秦晉，翻做了千里關山勞夢魂。漏永更長燭影昏，
作者：吳昌齡
朝代：元

柳暗花遮曙色分。酒釅花濃錦帳新，倚玉偎紅翠被溫。有一日重會菱花鏡里人，將我這受過淒涼正了本。
聽松樓落成
作者：吳禮
朝代：元

仙人自昔好樓居，黄鶴而今成故墟。
高架數椽懸碧落，歘聽萬樹響空除。
白雲伴向松窗宿，翠虯摩將石壁書。
長日怡然還自得，却疑有夢到華胥。
商調·梧葉兒春夜
作者：吳西逸
朝代：元

評花擔，折柳杯，詩酒醉淋漓。覓句鸞箋重，籠燈翠袖隨。別院漏聲遲，扶醉人銷金帳裡。春情香隨夢，肌褪雪，錦字記離別。春去情難再，更長愁易結。花外月兒斜，淹粉淚微微睡些。京城訪友桃凝露，杏倚雲，花院望星辰。塵土東華夢，簪纓上苑春。趿履謁侯門，吟眼亂難尋故人。摩空賦，醉月觴，無地不疏狂。貂帽簪花重，鴛幃倚玉香。清楚綠鬟妝，扶我入溫柔醉鄉。
越調·天淨沙閒題
作者：吳西逸
朝代：元

長江萬里歸帆，西風幾度陽關，依舊紅塵滿眼。夕陽新雁，此情時拍闌干。楚雲飛滿長空，湘江不斷流東，何事離多恨冗？夕陽低送，小樓數點殘鴻。數聲短笛滄州，半江遠水孤舟，愁更濃如病酒。夕陽時候，斷腸人倚西樓。江亭遠樹殘霞，淡煙芳草平沙，綠柳陰中繫馬。夕陽西下，水村山郭人家。
越調·柳營曲賞春
作者：吳西逸
朝代：元

花豔冶，柳欹斜，粉牆低畫樓人困也。庭院星列，羅綺雲疊，簇簇鬧蜂蝶。紫霞杯我輩豪俠，綠雲鬟仕女奇絕。烏絲欄看醉草，紅牙板唱聲揭。別，同載七香車。避暑偶成共翠娥，酌金波，湖上晚風搖芰荷。絲管情多，簾幕涼過，暑氣盡消磨。扇停風幾縷柔歌，襪凌波一掬香羅。醉魂偏浩蕩，詩興費吟哦。睃，老子正婆娑。秋閨籠太纖，拜銀蟾，恰團圓幾時雲又掩。塵淡妝奩，風透朱簾，無語望雕簷。博山爐香冷慵添。陽春曲唱和難タ。新涼開扇影，清恨蹙眉尖。嫌，何處可消淹？。
雙調·壽陽曲四時
作者：吳西逸
朝代：元

傳心素，託簡書，問春歸欲歸何處？送春詞不題風共雨，止埋怨落花飛絮。貪新釀，趁晚涼，笑相呼憑肩歌唱。最多情女郎心外想，打鴛鴦採蓮湖上。縈心事，惹恨詞，更那堪動人秋思。畫樓邊幾聲新雁兒，不傳書擺成個愁字。年華盡，臘味醇，睡不溫曉寒成陣。折梅花不傳心上人，村煞我隴頭春信。詠所見人如玉，鬢似雲，動春心半含嬌俊。近裝奩懶將花貌勻，旋窩兒粉香成暈。酒散旗亭散，歌韻歇，暖風輕柳搖臺榭。杏花牆夕陽春去也，馬蹄香寶鞍敲月。效香奩體惚蟬鬢，怯鏡鸞，雁聲寒不禁腸斷。碧紗窗夜長鴛夢短，怕黃昏一燈相伴。
雙調·殿前歡
作者：吳西逸
朝代：元

懶雲窩，懶雲堆裡即無何。半間茅屋容高臥，往事南柯。紅塵自網羅，白日閒酬和，青眼偏空闊。風波遠我，我遠風波。懶雲仙，蓬萊深處恣高眠。筆床茶灶添香篆，盡意留連。閒吟白雪篇，靜閱丹砂傳，不羨青雲選。林泉愛我，我愛林泉。懶雲巢，碧天無際雁行高。玉簫鶴背青松道，樂笑遊遨，溪翁解冷淡嘲，山鬼放揶揄笑，村婦唱糊塗調。風濤險我，我險風濤。懶雲關，一泓流水繞彎環。半窗斜日留晴漢，鳥倦知還。高眠仿謝安，歸計尋張翰，作賦思王粲。溪山戀我，我戀溪山。懶雲翁，一襟風月笑談中。生平傲殺繁華夢，已悟真空。茶香水玉鍾，酒竭玻璃翁，雲繞蓬萊洞。冥鴻笑我，我笑冥鴻。懶雲凹，按行松菊訊桑麻。聲名不在淵明下，冷淡生涯。味偏長鳳髓茶，夢已隨胡蝶化，身不入麒麟畫。鶯花厭我，我厭鶯花。
雙調·清江引秋居
作者：吳西逸
朝代：元

白雁亂飛秋似雪，清露生涼夜。掃卻石邊雲，醉踏松根月，星斗滿天人睡也。春事桃花滿溪春水深，鸞鏡人孤甚。雲屏掩夢寒，腕玉和愁枕，故人不來何處飲？。
雙調·雁兒落過得勝令春遊
作者：吳西逸
朝代：元

人銜白玉杯，馬縱黃金轡。簾櫳燕影閒，院落鶯聲碎。酒甕浸玻璃，睡帳揭金泥。醉寫評花句，夢隨芳草池。別離，天遠書難寄。芳菲，紅殘春又歸。題情春閒芍藥瓶，塵淡菱花鏡。香消翡翠爐，扇冷犀紅柄。終日倚山屏，無意理銀箏。獨坐愁偏甚，孤眠睡不成。長更，月冷鴛衾剩。愁凝，最無情窗下燈。嘆世高陽酒更酡，慄裡詩難和。風清弦管聲，月淡珠璣唾。青鏡苦消磨，白髮盡婆娑。門外桑榆景，庭前荊棘科。蹉跎，白日空閒過。風波，浮生無奈何。春花聞杜鵑，秋月看歸燕。人情薄似雲，風景疾如箭，留下買花錢，趲入種桑園。茅苫三間廈，秧肥數頃田。床邊，放一冊冷淡淵明傳。窗前，抄幾聯清新杜甫篇。
南呂·金字經梅邊
作者：吳鎮
朝代：元

雪冷松邊路，月寒湖上村，縹緲梨花入夢雲。巡，小簷芳樹春。江梅信，翠禽啼向人。
岱庙联
作者：吴云
朝代：元
体裁：联

帝出乎震；人生于寅。
李氏祖祠联
作者：吴云
朝代：元
体裁：联

胪唱儿孙三百辈；经传道德五千言。
枕江阁联
作者：吴云
朝代：元
体裁：联

云连鹰岛白；水抱象山青。
许真君庙联
作者：吴云
朝代：元
体裁：联

微斯人吴其为沼；赖此老海不扬波。
过太湖吴歌
作者：吴云
朝代：元
体裁：七言绝句

南风渐低湖水平，行人摇曳棹歌声。乱画蛾眉明镜里，天青七十二峰横。
道中遣兴·其一
作者：吴云
朝代：元
体裁：七言绝句

雨馀烟柳绿如苔，水净沙明白鸟回。花气满船无觅处，隔篱村舍瑞香开。
道中遣兴·其三
作者：吴云
朝代：元
体裁：七言绝句

晓入招提草树馨，怪来松柏老龙形。如何剥落冰霜尽，依旧春风吹得青。
道中遣兴·其二
作者：吴云
朝代：元
体裁：七言绝句

水村烟草映花丛，梦里青山入瘦筇。晚泊枫桥春睡重，满船风雨不闻钟。
道中遣兴·其五
作者：吴云
朝代：元
体裁：七言绝句

毗山岚翠入苔溪，曾倚池亭醉夕晖。回首交朋半凋谢，烟波无际白鸥飞。
道中遣兴·其六
作者：吴云
朝代：元
体裁：七言绝句

卜居拟向水晶宫，深筑茅斋万竹中。三月江南莼菜美，季鹰何苦待秋风。
道中遣兴·其四
作者：吴云
朝代：元
体裁：七言绝句

花柳清明过雨初，脩篁风动鸟相呼。青山如此不归去，时向溪流照白须。
中吕·上小楼钱塘感旧
作者：吴仁卿
朝代：元

虚名仕途，微官苟禄。
愁里南闽，客里东吴，梦里西湖。
到寓居，问士夫，都为鬼录，消磨尽旧时人物。
题小卿双渐苏卿告覆，金山题句。
行哭行啼，行想行思，行写行读。
自应举，赴帝都，双郎何处，又随将贩茶人去。
西湖宴饮人凭画阑，舟横锦岸。
一线苏堤，两点高峰，四面湖山。
玉筝弹，彩袖弯，红牙轻按，直吃的酒阑人散。
春日闺怨伤春病体，残春天气。
萦损柔肠，蹙损双蛾，瘦损香肌。
唤小梅，你快疾，重门深闭，怕莺花笑人憔悴。
西湖泛舟骄骢锦鞯，轻罗彩扇。
帘卷东风，花绽香云，柳吐晴烟。
泛画船，列骑筵，笙箫一片，人都在水晶宫殿。
春残离思春光正浓，莺声相送。
人云兰堂，尘锁妆台，画罨帘栊。
锦帐中，翠被空，无人相共，央及煞绿窗春梦。
佳人送别鸳鸯共栖，鸾凤相配。
夜夜同衾，朝朝同乐，步步相随。
猛可里，个厮离，相留无计，登时间粉憔脂悴。
佳人话旧幽栏小轩，闲庭深院。
同向书帏，共坐吟窗，对理冰弦。
想在先，忆去年，今番相见，思量的人眼前活现。
青楼妓怨正如鱼似水，早无仁无义。
使了钱物，置了鞍马，做了衣袂。
使见识，觅厮离，将咱抛弃，闪的人脊筋儿着地。
闺庭恨别相知笑他，傍人毁骂。
谢馆秦楼，柳陌花街，浪酒闲茶。
若到家，下的马，如何干罢？和这吃敲才慢慢的说话。
章台怨妓将咱撒开，和人伴怪。
误了功名，弃了妻男，废了田宅。
想起来，甚颇耐，当时欢爱。
都撇在九霄云外。
中吕·醉高歌叹世
作者：吴仁卿
朝代：元

风尘天外飞沙，日月窗间过马。
风俗扫地伤王化，谁正人伦大雅？。
商调·梧叶儿
作者：吴仁卿
朝代：元

春三月，夜五更，孤枕梦难成。
香销尽，花弄影，此时情，辜负了窗前月明。
花前约，月下期，欢笑忽分离。
相思害，憔悴死，诉与谁？只有天知地知。
乜斜害，药难医，陡峻恶相思。
懊悔自，埋怨你，见面时，说几句知心话儿。
桃花树，落绛英，和闷过清明。
风才定，雨乍晴，绣针停，短叹长吁几声。
暮春春云净，芳树晓，花外燕声娇。
呼红袖，品玉箫，泛兰桡，十里春风画桥。
韶华过，春色休，红瘦绿阴稠。
花凝泪，柳带愁，泛兰舟，明日寻芳载酒。
湖上舟中句，湖上景，芳酒泛金橙。
云初退，月正明，雪初晴，几树梅花弄影。
圣药王·大殿里，设宴会，教坊司承应在丹墀。有舞的，有唱的，有凤箫
作者：吴仁卿
朝代：元

象板共龙笛，奏一派乐声齐。
圣药王·我如今近七十，才晓得，方知道老而不死是为贼。指鹿做马，唤
作者：吴仁卿
朝代：元

凤做鸡。
葫芦今后大家提，想谁别辨个是和非。
圣药王·赤紧的乌紧飞，兔紧催，暂时相赏莫相违。菊满篱，酒满杯。当
作者：吴仁卿
朝代：元

吃得席前花影坐间移，白发故人稀。
大石调·青杏子惜春
作者：吴仁卿
朝代：元

幽鸟正调舌，怯春归似有伤嗟。
虚檐凭得阑干暖，落花风里，游丝天外，远翠千叠。
好观音·信步闲庭院阑槛，荷钱小池面ソ蓝。点检芳丛总不堪，正蜻蜓雨
作者：吴仁卿
朝代：元

过波纹蘸。
好观音·帘卷东风飘香雪，绮窗下翠屏横遮，庭院深沉袅篆斜。正黄昏，
作者：吴仁卿
朝代：元

燕子来时节。
小桃红·官清法正古今稀，百姓安无差役。户口增添盗贼息，路不拾遗，
作者：吴仁卿
朝代：元

托赖着万万岁当今帝。
狼烟不起，干戈永退，齐贺凯歌回。
尾
作者：吴仁卿
朝代：元

近来陡恁无情况，自写你个劳成不良。三两遍问佳期，一千般到说谎。
尾·想当日子房公会觅全身计，一个识空便抽头的范蠡。归山去的待看翠
作者：吴仁卿
朝代：元

巍巍千丈岭头云，归湖的待看绿湛湛长江万顷水。
尾·愿吾皇永坐在皇宫内，愿吾皇永掌着江山社稷。愿吾皇永穿着飞凤赭
作者：吴仁卿
朝代：元

黄袍，愿吾皇永坐着万万载盘龙亢金椅。
尾·窗下尘蒙青鸾鉴，问章台何处停骖？薄幸才郎不顾咱，有谁画青山两
作者：吴仁卿
朝代：元

眉淡？。
幺·太平无事罢征旗，祝延圣寿做筵席，百官文武两班齐。欢喜无尽期，
作者：吴仁卿
朝代：元

都吃得醉如泥。
幺·日沉西浦，月转南楼，花暗东墙。尽教人妒，谁敢声扬？参详，但得
作者：吴仁卿
朝代：元

伊家好觑当。
问甚凄凉，苦乐同受，生死难忘。
幺·绿树成阴和烟暗，近香街羞对宜男。锦字书成粉泪缄，怕黄昏梦里将
作者：吴仁卿
朝代：元

人赚。
庆元贞
作者：吴仁卿
朝代：元

先收了大理，后取了高丽。都收了偏邦小国，一统了江山社稷。
望江南·音书断，人远路途赊。芳草啼残锦鹧鸪，粉墙飞困玉蝴蝶，日暮
作者：吴仁卿
朝代：元

正愁绝。
梅花引
作者：吴仁卿
朝代：元
体裁：曲

兰蕊檀心仙袂香。蝶粉蜂黄宫样妆。紫云娘。彩衣郎。东君匹配，天然是一双。
秃厮儿·光禄寺琼浆玉液，尚食局御膳堂食，朝臣一发呼万岁。祝圣寿，
作者：吴仁卿
朝代：元

庆官里，进金杯。
秃厮儿·分破金钗凤凰，拆开绣带鸳鸯，离怀扰扰愁闷广。不由俺，到黄
作者：吴仁卿
朝代：元

昏，思量。
紫花儿序·丹青模样，冰雪肌肤，锦绣心肠。惊魂未定，好事多妨。堪伤，
作者：吴仁卿
朝代：元

不做美相知每早使伎俩。
左右拦障，笑里藏刀，雪上加霜。
紫花儿序·你都待重ブ而卧，列鼎而食，不如我拂袖而归。急流中勇退，
作者：吴仁卿
朝代：元

见贤思齐。
当日个，宁武子左丘明孔仲尼。
邦有道则仕，邦无道则废，齐魏里使煞个孙庞，殷商中饿杀了夷齐。
紫花儿序·托赖着一人有庆，五谷丰登，四海无敌。寒来暑往，兔走乌飞。
作者：吴仁卿
朝代：元

节令相催，答贺新正圣节日。
愿我皇又添一岁，丰稔年华，太平时世。
调笑令·为甚每日醉如泥，除睡人间总不知。戒之在得因何意，老不必争
作者：吴仁卿
朝代：元

名夺利。
黄金垛到北斗齐，也跳不出是处轮回。
越调·斗鹌鹑
作者：吴仁卿
朝代：元

天气融融，和风习习。
花发南枝，冰消岸北。
庆贺新春，满斟玉液。
朝禁阙，施拜礼。
舞蹈扬尘，山呼万岁。
越调·斗鹌鹑自悟
作者：吴仁卿
朝代：元

弃职休官，张良范蠡。
释辞了紫绶金章，待看青山绿山。
跳出狼虎丛中，不入麒麟画里。
想爵禄高，性命危。
一个个舍死忘生，争宣竞敕。
越调·梅花引
作者：吴仁卿
朝代：元

兰蕊檀心仙袂香，蝶粉蜂黄宫样妆。
紫云娘，彩衣郎，东君配偶，天然是一双。
随煞·银烛高烧从今夜，好风光未可轻别。留得东君少住些，惟恐怕西园
作者：吴仁卿
朝代：元

海棠谢。
闺情梁燕语呢喃，九十日春色过三。
东风满院杨花谢，离情正苦，归情未准，鬼病将担。
鬼三台·看了些英雄辈，争闲气，为功名将命亏。笑豫让，叹Θ迁，待图
作者：吴仁卿
朝代：元

个甚的？论功劳胜似燕乐毅，论才学不如晋李仪。
常言道才广妨身，官高害己。
答内
作者：吴仁叔
朝代：元

一幅空笺聊达意，佳人端的巧形言。贤妻若也投科试，应作人间女状元。
送汪水云入湘
作者：吴仁杰
朝代：元
体裁：七言律诗

碧水波翻海亦摧，奋身鳌背护蓬莱。忍随天上红云散，却驭关中紫气回。大道有形须变化，玄关无钥任敲推。携琴更拜苍梧野，犹想南薰入调来。
次韵奉题吴彦贞华林别业
作者：吴会
朝代：元
体裁：七言律诗

郡城南去有华亭，花木成林竹绕汀。照影凤皇临月镜，传声鹦鹉隔云屏。分栽柳入《陶潜传》，点校茶归陆羽《经》。我亦延州老孙子，对江相望乐清宁。
江村
作者：吴会
朝代：元
体裁：五言律诗

红树江村外，黄芦野水边。叶深风落地，禾偃涝馀田。雁鹜违寒日，牛羊入远烟。岸人连棘户，尽室避军船。
登嵩山
作者：吴会
朝代：元
体裁：古风

兹岳冠神区，方中环四维。烟霞晨夕幻，曜灵东西驰。群峰万古石，芳树千年枝。山驻周王骏，途经汉帝辎。空岩答清啸，岂异三呼时。澹澹秋日光，漠漠寒云移。悲风振柯条，百草无葳蕤。孤征感节变，惝恍临路岐。回瞻北邙道，为咏游仙诗。子晋去不复，浮丘杳难追。何当从之游，服食恒在斯。
题扇赠首坐
作者：吴会
朝代：元
体裁：七言绝句

提来电掣风千里，放下云沈月五更。举示坐中三百众，定从何处有风生。
挽张伯成
作者：吴伯庆
朝代：元

何处重逢说别时，斯文千载尽交期。学怜知己先登早，生愧同庚后死迟。笺疏空令传杜律，志铭谁与继唐碑？寡妻弱子将焉托，节传遗文只益悲。
兴圣宫退朝口号
作者：吴元德
朝代：元

蹀躞青骢白玉珂，百官朝会日相过。天临奎壁星辰近，云覆蓬莱雨露多。寿岳倚空开宝殿，御沟流水绕金河。微臣稽首无封事，愿进清平第一歌。
崔御史绿筠轩
作者：吴元德
朝代：元
体裁：七言律诗

种得湘筠十亩宽，森森苍玉拂檐端。裁竿未许投江海，结实终看集凤鸾。锦箨有时飞曲槛，绿阴终日护吟坛。淇园只在轩窗外，怪底霜台六月寒。
次韵马伯庸游玉泉山
作者：吴元德
朝代：元

飞絮晴丝络马头，春风常记侍宸游。牙樯映日开龙舰，天乐连云上翠楼。杨柳尽随堤北偃，芙蕖不碍水东流。遥瞻玉辇时巡处，千里风烟紫塞秋。
雁荡
作者：吴元梅
朝代：元
体裁：七言律诗

雁山高与海天接，海雁南飞古宕秋。雁飞一夜渡海去，雁荡之峰何邃幽。四十九折盘鸟道，三千馀尺飞龙湫。芙蓉面面削寒玉，长使骚人举目愁。
泊舟黄鹤楼下与伯京先生别
作者：吴克敏
朝代：元
体裁：五言律诗

登高赋《鹦鹉》，不放酒杯停。城入汉江黑，楼吞荆树青。乾坤事争战，南北感漂零。去路万余里，明朝过洞庭。
三峰
作者：吴全节
朝代：元

三峰琳宇状，松老鹤知还。江白南徐月，楼青北固山。浮云通地肺，古洞敞天关。寄语寻仙者，蓬莱只此间。
三峰二首
作者：吴全节
朝代：元

午夜瑶坛谒帝还，笋舆冲雨两山间。客来似觉茅君喜，净扫浮云出好山。石径松云入步轻，垂垂空翠雨初晴。风来山阁凉如水，小倚阑干听鹿鸣。
三峰二首·其一
作者：吴全节
朝代：元

午夜瑶坛谒帝还，笋舆冲雨两山间。客来似觉茅君喜，净扫浮云出好山。
三峰二首·其二
作者：吴全节
朝代：元

石径松云入步轻，垂垂空翠雨初晴。风来山阁凉如水，小倚阑干听鹿鸣。
中岳庙投龙简
作者：吴全节
朝代：元

阳城天地中，坤灵奠神岳。积翠千层霄，元气远盘礴。降神生申甫，形势控伊洛。谽谺虎豹蹲，偃蹇蛟龙跃。猛士横戈矛，奇阵出帏幄。簇簇罗旌旗，巍巍耸台阁。玉镜为谁开，金匮为谁钥。远近列画图，周遭峙郛郭。万状不可名，起伏互连络。皇皇圣帝居，历代重封爵。老柏浮苍烟，古殿蚀丹雘。天朝混华夏，秩礼特优渥。皇庆二载春，宵旰轸民瘼。有旨醮长春，玉简命新琢。诏臣走登封，香币致虔恪。邃洞藏宝符，琼音降笙鹤。三呼今复闻，祥风度天乐。小臣奉明祀，三使陟云崿。箕山胜可家，颍水清可涿。遐想饮牛人，高风动寥廓。赐玦知何时，分我云半壑。歌诗勒嵩珉，用赞圣人作。
二峰
作者：吴全节
朝代：元

坛高青石古，峰小白云多。乐奏仙君喜，茶香使客过。神丹藏蕊笈，清露滴松萝。路接金鳌背，回軿发浩歌。
六月十六日早朝偶成八句寄山中诸友
作者：吴全节
朝代：元

五年四睹六龙飞，又领群仙觐紫薇。金殿烟霞浮黼扆，玉阶日月丽旌旗。群臣奉玺勤三让，国母临朝重万机。遥食蟠桃知几次，客星还照钓鱼矶。
冲佑万年宫
作者：吴全节
朝代：元

武夷天赐万年宫，云隔蓬莱梦已通。玉旨煌煌镌石壁，棹歌隐隐渡溪风。帆归海国春潮绿，市俯星村晚照红。不用广寒修月斧，奎章大笔纪成功。
别茅山
作者：吴全节
朝代：元

长松古道翠深深，回首层峦耸积金。鹤语云峰人换世，凤□仙路客来今。连朝晴雨随人意，到处烟霞感帝心。如此山川歌不足，行看褒衮出词林。
句
作者：吴全节
朝代：元

要知颜子如愚处，正是羲皇未画前。
喜客泉
作者：吴全节
朝代：元

客游华阳天，山径肩竹舆。首登大茅顶，天市神仙居。回观喜客泉，稽首孙仙姑。方池鉴止水，湛湛涵太虚。仙君驱骊龙，为吐万斛珠。滚滚出石底，拍手相欢呼。有情感无情，此理妙鼓桴。泉喜客亦喜，主人当何如？我愿？一勺，万物同沾濡。歌诗谢山灵，临风重踌躇。
喜客泉
作者：吴全节
朝代：元
体裁：古风

客游华阳天，山径肩竹舆。首登大茅顶，天市神仙居。回观喜客泉，稽首孙仙姑。方池鉴止水，湛湛涵太虚。仙君驱骊龙，为吐万斛珠。滚滚出石底，拍手相欢呼。有情感无情，此理妙鼓桴。泉喜客亦喜，主人当何如？我愿�一勺，万物同沾濡。歌诗谢山灵，临风重踌躇。
子昂诸贤赋天冠山五言诗二十八首模写已尽矣余遂作唐律一章题卷尾云
作者：吴全节
朝代：元

青山特地耸天冠，闻说群仙驾紫鸾。浮世黄金空白发，倚云苍玉尚玄坛。松根怪石千年化，桧顶飞泉六月寒。弘景定辞神武去，鸥波浩荡锦江干。
季境舍人归维扬朝中名公各赠以诗看云八十翁閒閒吴全节作唐律一首以授之
作者：吴全节
朝代：元

相君五马牧饶时，玉树秋香生桂枝。日丽凤毛延世泽，风培鹏翼运天池。平山堂北看红药，析木津头识紫芝。文献通家遗一老，涂鸦赠别写乌丝。
寿庆堂
作者：吴全节
朝代：元

堂成仙子捧流霞，文物衣冠见世家。江上青山如玉垒，山中白石亦金华。云连寿栎千年树，日映蟠桃几度花。天府归荣传锦里，行看丹凤降黄麻。
崇禧观
作者：吴全节
朝代：元

曲林古观水西流，天遣皇华驷玉虬。高士远分龙虎派，哲人久伴凤凰游。楼台山色三峰晓，池馆泉声五月秋。云案凝香浮洞府，坐令和气蔼丹丘。
延祐元年五月重祀茅山瑞鹤诗二首
作者：吴全节
朝代：元

一雨三峰分外青，岩华涧草共欣荣。茅君闻道天香至，先遣西山羽驾迎。图写丹青上九天，秋风百鹤驻山前。谁知六辔重来日，又见排空十二仙。
延祐元年五月重祀茅山瑞鹤诗二首·其一
作者：吴全节
朝代：元

一雨三峰分外青，岩华涧草共欣荣。茅君闻道天香至，先遣西山羽驾迎。
延祐元年五月重祀茅山瑞鹤诗二首·其二
作者：吴全节
朝代：元

图写丹青上九天，秋风百鹤驻山前。谁知六辔重来日，又见排空十二仙。
方方壶惠山舟行图
作者：吴全节
朝代：元

甘河当日逢仙□，七朵莲花变金色。洪厓得道隐山东，夜夜神光丹室白。
江上作
作者：吴全节
朝代：元

短棹轻舟几度过，月明江上《竹枝歌》。故山归去青依旧，华发添来白已多。
牧斋真人华阳道院
作者：吴全节
朝代：元

鳌载三峰拥客槎，采真访古意无涯。云山夜雨棠梨树，宇宙春风棣萼花。龙洞远分丹井水，鹤松高映赤城霞。宗师应帝光前绪，仙馆新开第一家。
登大茅峰
作者：吴全节
朝代：元

第一福地第一峰，玉台积翠摩苍空。大君成道二弟从，还丹返老颜如童。绣衣趣召淩天风，此事万古将无同。山高有仙水有龙，龙腹如篆朱砂红。蜿蜒变化理莫穷，作霖济旱年屡丰。神仙为市坛朝宗，真人涣号芝泥封。猿鹤相语千载逢，葵心耿耿通宸枫。万里六辔驰花骢，香飘龙篆江云东。瑞凝草木气郁葱，稽首峰顶歌玄功，他时归奉明光宫。
繁禧观
作者：吴全节
朝代：元

门前流水泛桃花，回首蓬山别一家。曾把金茎餐沆瀣，閒挥玉麈看琵琶。火存丹鼎春长好，卷掩《黄庭》日欲斜。心与江湖天共远，大开瀛海驻吾槎。
至大三年代祀茅山宿玉晨观
作者：吴全节
朝代：元

皇驰六辔过华阳，晋桧苍苍古道场。夜鹤唳风清地肺，晓龙雨护阁天香。三峰恍惚蓬莱境，万象昭回草木光。青石坛高天咫尺，绿章封事答吾皇。
获玉印
作者：吴全节
朝代：元

瑶瑛篆刻镇华阳，犹带宣和雨露香。玉兔有灵开地藏，金童无意得天章。九重台上增春色，万里书中耿夜光。喜遇明时荐神瑞，三君珍重护宏纲。
谨题王鹏梅金明池图
作者：吴全节
朝代：元

龙舟叠鼓出江城，送得君王远玉京。惆怅金明池上水，至今呜咽未能平。
送原功大监南归
作者：吴全节
朝代：元

渐觉文星阙下稀，奎章两见送行诗。渭城朝雨歌三叠，湘水秋风赋九疑。国典紬金藏凤阙，词臣步玉即龙墀。席前时有苍生问，可向江南久别离。
送虞伯生使蜀
作者：吴全节
朝代：元

送别应思旧所经，秦川花柳短长亭。三峰高拊仙人掌，万里先占使者星。锦水东流江月白，潼关西去蜀山青。当年不尽登临意，待尔重镌剑阁铭。
重登第一峰
作者：吴全节
朝代：元

重登大峰顶，晓色正苍凉。华构烟霞壮，幽居日月长。碧云浮洞户，清露沁衣裳。水浅玄龙跃，林深黑虎藏。去天疑咫尺，胜地岂寻常。屏俯金峰画，炉分玉案香。会仙犹有市，济世得无方。药圃多春意，丹房耿夜光。何时结茅屋？稽首礼华阳。
重过喜客泉二首
作者：吴全节
朝代：元

万珠寒涌碧琉璃，山色天光湛一池。客本喜泉泉喜客，阑干倚遍立多时。前度题诗重拂尘，泉迎熟客喜津津。主人不负当年约，为把殊庭总一新。
重过喜客泉二首·其一
作者：吴全节
朝代：元

万珠寒涌碧琉璃，山色天光湛一池。客本喜泉泉喜客，阑干倚遍立多时。
重过喜客泉二首·其二
作者：吴全节
朝代：元

前度题诗重拂尘，泉迎熟客喜津津。主人不负当年约，为把殊庭总一新。
金清境界
作者：吴全节
朝代：元

境界全清地位高，山中尽日乐陶陶。旋劖白石开三径，可是青山厌二豪。眼底浮荣看草露，耳根清韵起松涛。明朝匹马西湖路，回首灵峰耸巨鳌。
鉴止
作者：吴全节
朝代：元

山泉漱玉雨浪浪，渟蓄深开一亩塘。若向动中知静体，湛然泰宇发天光。
震灵方丈赠玉虚宗师
作者：吴全节
朝代：元

晓起南窗看白云，道心如水鬓丝银。当时宣室前釐席，此日仙坛得主人。方外烟霞知有喜，掌中雷雨信如神。夜来亲见茅君说，五百年间再世身。
题叶氏四爱堂
作者：吴全节
朝代：元

方今文采重奎章，光照芝山四爱堂。梅蕊春融冰雪界，莲花晚静水云乡。湘累往矣兰为佩，陶令悠然菊泛觞。千古高风犹一日，迢迢归梦楚江长。
题米元晖画云山图二首
作者：吴全节
朝代：元

溪上青山过雨浓，分明倒满玉芙蓉。令人却忆匡庐顶，百丈银河下碧峰。雨外夕阳摇树明，山云吞吐乱阴晴。飞帆一点知谁子？疑在元晖画里行。
题米元晖画云山图二首·其一
作者：吴全节
朝代：元

溪上青山过雨浓，分明倒满玉芙蓉。令人却忆匡庐顶，百丈银河下碧峰。
题米元晖画云山图二首·其二
作者：吴全节
朝代：元

雨外夕阳摇树明，山云吞吐乱阴晴。飞帆一点知谁子？疑在元晖画里行。
题饶氏雨楼
作者：吴全节
朝代：元

夜梦苍虬绕屋梁，晓看飞雨洒浪浪。润涵琴调清风远，凉入书声白昼长。翠壁凝云流石乳，绿畴翻浪沃金穰。何时剪烛西窗下，却听檐花共醉乡。
题黄子久天池石壁图
作者：吴全节
朝代：元

鸟啄残花污草庵，一春未到两山探。忽观痴老图中道，南峰翠带北峰岚。
象山山长岳仲远美任
作者：吴养浩
朝代：元
体裁：五言律诗

象山天下秀，中有陆公祠。圣道开千载，皇天粲二仪。垣墙空草树，礼貌见尊彝。雅有岳山长，三年今在兹。
丙申三月从平章左公总戎临安过南山访杨铁崖先生时溪涨马不克渡延伫口号
作者：吴哲
朝代：元
体裁：七言律诗

旂旐晨趋十万军，卫青幕府事纷纷。卧龙不远沧溟窟，走马来看馆阁文。春过明山花乱落，雨晴飞瀑路难分。先生高伴洪厓啸，独向溪边望白云。
小孤山
作者：吴哲
朝代：元
体裁：七言律诗

中流玉卓迥无群，大海雄藩自楚分。绝顶薰芗常蔽日，靓妆楼阁不藏云。孤根闇入龙栖宅，乱水平铺鸟篆文。我欲维舟明月里，为神鼓瑟候湘君。
遣兴答李道源
作者：吴哲
朝代：元
体裁：七言律诗

徒步何忧髀肉消，赋归无待《楚辞》招。摩挲药笼三年艾，濩落人寰五石瓢。蓑笠雨淹沧海钓，斧斤晴趁白云樵。游仙枕上西池月，转觉东华曙色遥。
题豫章镏孝纪所藏米元晖画卷时久不得东吴消息
作者：吴哲
朝代：元
体裁：七言律诗

淞阳之居何处寻，展卷聊复尉幽心。门前莺去春事毕，屋里雨鸣江树深。微茫汉月堕燕草，窈窕吴歈成越吟。南宫仙人独不死，白云峨峨苍山岑。
与张伯雨湖堤暮归
作者：吴善
朝代：元
体裁：七言绝句

柳丝淡荡雨霏微，隔水遥看羽盖飞。马上仙人强支酒，蹋花何处晚来归。
京师送玉虚宗师还山
作者：吴善
朝代：元
体裁：七言律诗

道人野服鹿皮冠，曾约茅君驾紫鸾。天外至今风露好，人间何处水云宽。阴阴木叶藏经榻，簌簌林花缀石坛。欲趁归舟下吴越，凌风飞佩不胜寒。
句
作者：吴复
朝代：元

江花多自落，天籁或时鸣。云归沙屿白，日出水城黄。云气上天星剑湿，龟文入地石幢深。
西湖竹枝词
作者：吴复
朝代：元

官河绕湖湖绕城，河水不如湖水清。不用千金酬一笑，郎恩才重妾身轻。
西湖竹枝词
作者：吴复
朝代：元
体裁：词

西京寄书三载强，锦心织出双鸳鸯。肯逐大堤杨柳絮，一翻风雨一翻狂。
寿吴子彦
作者：吴复兴
朝代：元
体裁：七言律诗

独步词华起缙绅，西江梦泽简书频。文渊去国常思弟，潘岳閒居只为亲。香远亭前荷叶老，岁寒座上柏枝新。当年祖笏分明在，满眼孙刘总后尘。
送贾宪使赴中书郎中
作者：吴复兴
朝代：元
体裁：古风

仙官夙制芙蓉裳，为乘白鹿来江乡。江乡水浅不可驻，却眺薇垣归帝傍。薇垣庶政如猬积，破竹持衡需左掖。上报英主开太和，下副苍生奠苏息。皋夔接武登清朝，群公鼎鼐公能调。就中吐握在所急，讵肯询采遗刍荛。江水东来岂云浅，中有鲸鱼逢蝘蜓。愿公咳唾转阳春，老骥尚堪千里远。
题四御史诗
作者：吴复兴
朝代：元
体裁：古风

煌煌明光宫，螭头惟御史。谏诤乃其职，安用论生死。二人同心可断金，何况四人同一心。封章政有回天力，岂料白日愁云阴。雷霆震击无不裂，岂料分为生死别。极知臣罪固当诛，岂料恩波为昭雪。吁嗟往事无复云，但逢芹曝思献君。休言折翼不再举，到底姜桂弥芳辛。死者已为逢与比，不作曹蜍泉下鬼。生者常笑仗下立，谁能孤负南床食。
小景·其一
作者：吴子庄
朝代：元
体裁：七言绝句

黄尘乌帽五门西，万里风云入马蹄。头白归来春梦醒，绿阴深处听莺啼。
小景·其二
作者：吴子庄
朝代：元
体裁：七言绝句

杖藜日日看芝山，山下溪云共往还。昨夜小溪新水涨，钓船流向寺前湾。
上巳日徐兰玉访予溪上赋赠
作者：吴存
朝代：元
体裁：七言律诗

近来久已却肥甘，蔬笋萧然对客谈。风雨空过一百六，莺花又负几重三。麦黄满地家家饭，桑绿如云处处蚕。何幸时平田里乐，与君耕凿老江南。
与徐山玉
作者：吴存
朝代：元
体裁：五言律诗

爱子眉垂白，于余眼倍青。眠云豫章榻，呼月鹊湖亭。世虑吾忘我，天机影答形。木兰枝上露，香入太玄经。
与许季蕃过梅花岩用松巢韵呈登庸
作者：吴存
朝代：元
体裁：古风

平生物外趣，颇恨物累缠。穷幽蹑巉嵓，自笑老更儇。苍崖腹空洞，中疑蛰飞仙。昔闻丹邱人，曾赋小有天。遗音在嵓谷，殷殷闻风前。是日霜气肃，晴晖发春妍。冥行石阁底，忽射天光圆。少林面壁相，膝有芦芽穿。浴丹某氏井，种玉何人田。初平去不归，谁叱群羊跧。欲携小龙团，来试玉窦泉。安得呼诗翁，操觚与周旋。但恐石髓乾，欲食不下咽。神清若有得，笔弱何由宣。嵓东有皋比，讲舌天河悬。玉树更可人，冰雪不待湔。岂无山中招，纪此石上缘。重来定何时，一拂苍苔镌。
丙辰中秋晴景忆旧游
作者：吴存
朝代：元
体裁：七言律诗

忆从秋雁出天都，飒飒西风两岸芦。堂邑片帆潮外落，博平斗酒水中沽。当时万里劳归梦，此夕空山笑故吾。莫惜高歌酬节序，桂香月色去年无。
东湖十咏 其一 两堤柳色
作者：吴存
朝代：元
体裁：七言绝句

南北长堤彩蜺连，垂杨夹道绿如烟。春风剩长丝千尺，办与游人系画船。
东湖十咏 其七 荐福茶烟
作者：吴存
朝代：元
体裁：七言绝句

晴霏冉冉上松枝，莫莫堂中茗事迟。欲访赵州消午困，趁渠蟹眼未生时。
东湖十咏 其三 孔庙松风
作者：吴存
朝代：元
体裁：七言绝句

范公震泽跨龙来，锁向湖滨不放回。翠鬣苍髯时一奋，孔堂白昼起云雷。
东湖十咏 其九 江城暮角
作者：吴存
朝代：元
体裁：七言绝句

城头三弄夕烟横，城上戎衣寝不惊。四十年来无战斗，梅花吹入太平声。
东湖十咏 其二 双塔铃音
作者：吴存
朝代：元
体裁：七言绝句

文笔双峰锐刺天，风檐万铎语苍烟。沙门听彻渠应解，说到番君教战年。
东湖十咏 其五 湖中孤寺
作者：吴存
朝代：元
体裁：七言绝句

佛屋岿然水四围，晴光波影漾禅扉。老僧隐几青枫表，笑看沧洲白鸟飞。
东湖十咏 其八 新桥酒旆
作者：吴存
朝代：元
体裁：七言绝句

桥边窗户小家楼，新钓鱼肥酒旋篘。可是东风能唤客，青帘舞过柳梢头。
东湖十咏 其六 洲上百花
作者：吴存
朝代：元
体裁：七言绝句

湖光三面浸楼台，东面天横锦绣堆。辨取四时洲上醉，不妨三日一花开。
东湖十咏 其十 芝峤晴云
作者：吴存
朝代：元
体裁：七言绝句

千仞屏罳杳霭中，晴霏朝暮乍青红。遥知郁郁纷纷处，下有先秦白发翁。
东湖十咏 其四 颜亭荷雨
作者：吴存
朝代：元
体裁：七言绝句

万斛明珠洗绿盘，鲁公亭上倚阑干。谁知倒挽银河下，天为忠臣洗肺肝。
九日赴徐兰玉郭峰别墅之集追怀庚寅旧游
作者：吴存
朝代：元
体裁：七言律诗

乌龙潭上一壶天，回首前游五九年。云壑新来成小隐，松巢久已化飞仙。屋头泉入烧茶鼎，谷口云生种糯田。借得客床圆旧梦，夜阑虎啸不成眠。
二月望日
作者：吴存
朝代：元
体裁：古风

忽忽春已半，我酒不得持。今晨始无事，出门草离离。喧禽乐新霁，群动各以时。居人亦有营，驱牛向东菑。我学叹迟暮，今兹复来兹。同舍笑谓我，用此铅椠为。当年不见察，万世以俟谁。明朝是社日，且啜山中醨。
伯温如杭寄仇山村
作者：吴存
朝代：元
体裁：七言律诗

周郎明日杭州去，问讯山村安稳无。我恨不乘溪上舸，君当一访市边壶。梦残东汇渔樵社，思入西山烟雨图。老去钓竿无著处，他年还欲拂珊瑚。
余穆如子自彊来访
作者：吴存
朝代：元
体裁：古风

脩篁荫晴蔬，凉思生午簟。剥啄惊问谁，玉雪明几砚。故人有此子，别久欣乍见。吾鬓能不凋，昔丱今已弁。而翁二十年，交谊深缱绻。居然乘风归，每念脸欲泫。旧游均梦境，浮世一乘传。传家见弓冶，何用悲露电。词章亦细事，正用饱书传。圣贤亦由人，男子当虎变。
停针图
作者：吴存
朝代：元
体裁：七言绝句

停针元不为伤春，巧夺天机亦损神。长日支颐无一语，应思身衣弋绨人。
八声甘州·禊日禁酤
作者：吴存
朝代：元

甚无情一信楝花风，卷尽市帘青。对楼台寂寂，管弦悄悄，烟雨冥冥。屋角提壶笑我，不上五峰亭。此日流觞节，宜醉宜醒。说与渠侬知否，正门讥太白，巷诟刘伶。网丝沉玉斝，藓晕入银瓶。右将军、兰亭诗序，尽风流、千载事须停。西窗下、焚香昼永，一卷茶经。
八声甘州·禊日禁酤
作者：吴存
朝代：元
体裁：词

甚无情一信楝花风，捲尽市帘青。对楼台寂寂，管弦悄悄，烟雨冥冥。屋角提壶笑我，不上五峰亭。此日流觞节，宜醉宜醒。说与渠仆知否，正门讥太白，巷诟刘伶。网丝沉玉斝，藓晕入银瓶。右将军、兰亭诗序，尽风流、千载事须停。西窗下、焚香昼永，一卷茶经。
冬日郊行
作者：吴存
朝代：元
体裁：五言律诗

万窍声鸣镝，云连色死灰。群鸦刺天去，孤隼遇风回。木叶无可落，梅花不肯开。归来聊抱膝，吾芋固堪煨。
凝夜行大野湖中
作者：吴存
朝代：元
体裁：七言律诗

湖海三生一念差，扁舟夜夜舣芦花。身经雁帛飞来地，梦绕龙梭化处家。溪语船头风力顺，露明篷隙月痕斜。若无织女支机石，谁信河源八月槎。
双雀图
作者：吴存
朝代：元
体裁：七言绝句

野田秋粟啄堪肥，挟弹张罗总祸机。丛竹萧萧风猎猎，莫辞枝上冻相依。
叶氏攀桂楼
作者：吴存
朝代：元
体裁：古风

天人何所居，清虚广寒府。桂树生其间，根蟠万万古。青冥不可梯，芬菲君为取。美人贻谋远，危搆天尺五。斫之应不难，姮娥已心许。金婆夜夜明，金粟年年吐。珍重法喜孙，更砺西河斧。
听雨看云二楼·其一
作者：吴存
朝代：元
体裁：七言绝句

凄凉东府对床吟，萧瑟巴山语夜深。人听自悲君自乐，古今同耳不同心。
听雨看云二楼·其二
作者：吴存
朝代：元
体裁：七言绝句

静阅天机此倚阑，崔嵬未了忽波澜。万般起灭都看尽，一碧澄然更好看。
周别驾清明出游阻雨分韵牧字
作者：吴存
朝代：元
体裁：古风

书生不带看花福，忧乐阴晴手翻覆。清明有约出郊游，旅枕梦回雨鸣屋。贰车怜客开新宴，佳酿浓倾不论斛。纵令野径踏残红，得似虚亭赏新绿。布韦接膝忘轩冕，谈笑生风胜丝竹。金鞍红粉杜陵诗，欢意虽同终近俗。百岁清明各馀几，青春好醉流光速。不看坐上病相如，元是三生狂杜牧。
周别驾载酒共赏张园芍药五言纪事
作者：吴存
朝代：元
体裁：古风

山深鴂初鸣，春去芍药在。二难此清游，群彦复来会。华颠一枝节，徐步蹑飞盖。孰知豪侠场，而有清净退。行厨既先驰，清酤亦兼载。枯篁戛宫徵，声若九霄佩。此花茧栗时，正坐风雨晦。相逢一何暮，可喜亦可嘅。主人未厌客，更许他日再。且尽樽中欢，红芳不君待。
和徐君玉韵
作者：吴存
朝代：元
体裁：七言律诗

高士锄云卜洛邱，重阳宴集意绸缪。凿开郭璞山前路，占断番君国里秋。携客登高兄弟倡，题嵓纪胜姓名留。退翁一笑烟霞表，不负平生是此游。
哭秋湖徐天麟
作者：吴存
朝代：元
体裁：七言律诗

不见海棠巢上仙，风蝉蜕骨已三年。当时好客频投辖，此日怀人欲绝弦。春燕自归王谢宅，夜虹谁觅米家船。重来诗景元无恙，岛雨湖烟共慨然。
壮怀
作者：吴存
朝代：元
体裁：五言律诗

登览心犹壮，栖迟鬓易凋。江山如有待，岁月不相饶。匹马观嵩岳，扁舟听海潮。兹游终有遂，办取一裘貂。
客馆思归
作者：吴存
朝代：元
体裁：七言绝句

阴阴野树鸣啼鴂，漠漠馀寒落楝花。十载送春浑是客，五更听雨忽思家。
宿慈云庵怀梅山
作者：吴存
朝代：元
体裁：五言律诗

慈云樽酒地，回首辍邻舂。水坏车行道，云迷手植松。百年嗟我后，四海念谁从。风雨春归夜，还闻景德钟。
宿王存善江楼
作者：吴存
朝代：元
体裁：五言律诗

晚出番君国，夕眠王粲楼。疏砧深巷雨，残角古城秋。邂逅成幽趣，登临忆旧游。好将尘世眼，长此对螺舟。
寄杨师文教授
作者：吴存
朝代：元
体裁：七言律诗

想见东湖秋水碧，蘋花两岸白沤风。舟横岛寺烟霏外，人在宫墙树影中。忽忆连床前日乐，相携载酒几回同。祗今百里无消息，湖海他年况转蓬。
山茶四首·其一
作者：吴存
朝代：元
体裁：七言绝句

吾家屋后山茶树，树始栽时我髻丫。三十四年今过屋，春风两鬓不教华。
山茶四首·其三
作者：吴存
朝代：元
体裁：七言绝句

当年此种外家分，归载琅玕笑市人。外氏凋零吾渐老，寒泉千载哭青春。
山茶四首·其二
作者：吴存
朝代：元
体裁：七言绝句

此树先人手自哉，当时数日待花开。树今如此人何处，惭愧春风岁岁来。
山茶四首·其四
作者：吴存
朝代：元
体裁：七言绝句

兵后荒残赋役频，故家斤斧到荆榛。年来桃李春风闹，谁识承平雨露身。
彭忠烈锦袍铁扇落他姓孙公尹购得有诗次韵
作者：吴存
朝代：元
体裁：七言律诗

东归几日竟南迁，苔没渝城万仞镌。社稷已墟遗古庙，英雄不死作飞仙。空闻扇铁遮西日，忍见袍花丽晚天。犹有故家乔木在，年年春绿照番川。
彭氏母百岁二子八帙
作者：吴存
朝代：元
体裁：七言律诗

彭铿之后仍多寿，华萼相辉两弟昆。白发百龄堂上母，綵衣五世眼中孙。熙朝优老曾分帛，宪使观风合表门。惆怅平生怀菊意，春晖无地报深恩。
彭济川挟医游升
作者：吴存
朝代：元
体裁：七言律诗

白袍乌帽小纶巾，君是彭铿第几身。肘后有方能却老，眼前无药可医贫。好将玉札丹砂手，去看长干白下春。若见故人询退叟，为言心铁鬓如银。
徐松巢挽词
作者：吴存
朝代：元
体裁：七言律诗

昌水番江虎座尊，归来丹鼎煮云根。莫嗟风落松无子，自喜朝阳桐有孙。易传一编了今古，诗名千载重乾坤。好将庭下黄花露，招取南州高士魂。
悼所乘紫骝
作者：吴存
朝代：元
体裁：五言律诗

共诧追风健，何虞历块伤。世非无骏逸，我独念驯良。短策城边月，枯萁野枥霜。旧游堪一嘅，心愧敝帷藏。
拟古·其一
作者：吴存
朝代：元
体裁：古风

青青园中葵，托根信云美。夙承春风恩，华叶光嶷嶷。愿得羞王公，颜色照筐篚。道路阻且长，终然不我以。悠悠岁年晚，零落自此始。独有太阳心，不为霜雪死。
拟古·其二
作者：吴存
朝代：元
体裁：古风

楚国有佳人，双蛾秀娟娟。自倚容色好，不复施朱铅。举世非所偶，窈窕谁为妍。独抱松柏心，坐阅桃李年。盈盈东家妹，绮罗照珠钿。赋命固有定，脉脉良自怜。
挽黄易安
作者：吴存
朝代：元
体裁：五言律诗

芝麓开仙迹，丹霞傍洞天。竟随双剑化，尚想一壶悬。月浸鸣弦室，云生种秫田。泠泠华表语，更俟后千年。
挽黎芳洲
作者：吴存
朝代：元
体裁：七言律诗

当年赤手夺青衫，风引蓬莱碧海帆。师道晚行文学事，泽民空署法曹衔。苔迷车马平生迹，尘锁诗筒旧日函。莫恨芳洲秋色晚，珑璁玉树总非凡。
摸鱼儿·九日会周南翁于溪上
作者：吴存
朝代：元
体裁：词

问篱边、黄花开否，瓮头新酒篘未。故人有约酬佳节，一幅锦云先坠。凝莫睇。正溪上、西风飒飒吹凉袂。行人笑指。□大似渊明，吟诗吻燥，忍待白衣至。曾报与，松下巢居居士。应来别墅同醉。三人对月歌还舞，千载重阳奇事。何况是。青云士、京华冉冉催征骑。吾侪耄矣。愿强健年年，茱萸在手，分寄五千里。
摸鱼儿·九日会周南翁子溪上
作者：吴存
朝代：元

问篱边、黄花开否，瓮头新酒篘未。故人有约酬佳节，一幅锦云先坠。凝暮睇。正溪上、西风飒飒吹凉袂。行人笑指。□大似渊明，吟诗吻燥，忍待白衣至。曾报与，松下巢居居士。应来别墅同醉。三人对月歌还舞，千载重阳奇事，何况是。青云士、京华冉冉催征骑。吾侪耄矣。愿强健年年，茱萸在手，分寄五千里。
摸鱼儿·扬州
作者：吴存
朝代：元
体裁：词

笑风流、少年杜牧，如今双鬓成雪。来寻豆蔻梢头梦，二十四桥明月。人事别。把故国、兴亡欲问无人说。淮云万叠。但雨外疏钟，烟中断角，到晓共鸣咽。芜城外，几树西风落叶。消磨多少豪杰。平山堂上朝中措，千载妙音几绝。歌一阕。怪水部、梅花怪我心如铁。才情未竭。待跨鹤重来，缠腰半解，一奏玉笙彻。
摸鱼儿·扬州
作者：吴存
朝代：元

笑风流、少年杜牧，如今双鬓成雪。来寻豆蔻梢头梦，二十四桥明月。人事别。把故国兴亡，欲问无人说。淮云万叠。但雨外疏钟，烟中断角，到晓共呜咽。芜城外，几树西风落叶。销磨多少豪杰。平山堂上朝中措，天载妙音几绝。歌一阕。怪水部、梅花怪我心如铁。才情未竭。待跨鹤重来，缠腰半解，一奏玉笙彻。
摸鱼儿·赋潮
作者：吴存
朝代：元

定何人、鞭蛟笞蜃，尽驱山石填海。海波坌涌三千丈，蓬峤落翻鳌背。天昼晦。似睢水、扬沙汉楚三军溃。东皇翠盖。遣海若摇旌，冯夷击鼓，彷佛一时会。初发处，练白海门如带。须叟雪岭天界。朝生暮落何时了，几度越成吴坏。君莫怪。这莫有、至生呼吸乾坤外。白鸥自在。待日落潮平，游人归尽，飞过富阳濑。
摸鱼儿·赋潮
作者：吴存
朝代：元
体裁：词

定何人、鞭蛟笞蜃，尽驱山石填海。海波坌涌三千丈，蓬峤落翻鳌背。天昼晦。似睢水、扬沙汉楚三军溃。东皇翠盖。遣海若摇旌，冯夷击鼓，彷佛一时会。初发处，练白海门如带。须臾雪岭天界。朝生暮落何时了，几度越成吴坏。君莫怪。这莫有、至人呼吸乾坤外。白鸥自在。待日落潮平，游人归尽，飞过富阳濑。
摸鱼儿·送周君崇录判
作者：吴存
朝代：元

淡津桥、两池春水，多情偏写人影。冰姿玉质梅花骨，谁似此君清整。秋兔颖。似百炼吴钩，气挟风霜冷。光芒炯炯。小试神锋，蛟奔蜃走，彭蠡湛千顷。芝山下，三世甘棠旧境。春风重绿相映。缇屏昼战声华接，还羡纠曹名盛。风力劲。想御此、泠然径上蓬莱顶。城烟楚暝。怕别后怀人，登楼无柰，天阔暮江永。
摸鱼儿·送周君崇录判
作者：吴存
朝代：元
体裁：词

澹津桥、两池春水，多情偏写人影。冰姿玉质梅花骨，谁似此君清整。秋兔颖。似百鍊、吴钩气挟风霜冷。光铓烱烱。但小试神锋，蛟奔蜃走，彭蠡湛千顷。芝山下，三世甘棠旧境。春风重绿相映。缇屏画戟声华接，还羡纠曹名盛。风力劲。想御此、泠然径上蓬莱顶。城烟楚暝。怕别后怀人，登楼无奈，天阔暮江永。
操氏晚隐
作者：吴存
朝代：元
体裁：五言律诗

能隐宁论晚，谁知晚更宜。渔竿谙渭石，象奕老商芝。骨健风霜耐，心閒日月迟。但烦多酿秫，醉傲太平时。
敬亭山怀谢
作者：吴存
朝代：元
体裁：古风

轻阴阁朝雨，暖吹收春霾。行行出西郊，山气日已佳。飞仙有灵迹，凌云敞高斋。不辞蹑丹梯，宁论湿青鞋。幽花既窈窕，新笑何喈喈。尚恐林谷深，下有虎与豺。风骚千载人，生晚不及偕。悠悠寄孤吟，日暮增深怀。
新堂甫完季弟仲文自别墅回喜赋
作者：吴存
朝代：元
体裁：七言律诗

兄弟离居十二霜，天教岁晚得同堂。荆花再茂春逾好，棣萼相辉日正长。七世衣冠厅事在，一门弓冶墨池香。句吴友让传家久，共戒儿孙慎勿忘。
新安王仲仪访余不值又来浮梁得会纵游数日而别
作者：吴存
朝代：元
体裁：古风

浙江秋涛蓟门雪，南北与君同一辙。归来相望两青灯，齑瓮嚼酸冰作屑。我泛双溪访旧游，菡萏香销雨声绝。此时君从芝山来，两袂冷风洗烦热。一朝邂逅论三载，如寐得醒饥得啜。浮梁近郭多佛屋，处处煮茶憩清樾。宝积山前漱玉亭，尚想金山广长舌。金鳌稳处宝珠楼，飞檐倒影蛟龙穴。恨不清秋此倚阑，下看玻瓈浴明月。此邦文物承平旧，竹立衣冠锵佩玦。春风沂上更超然，乾端坤倪见轩豁。人生会难散苦易，我意欲留君欲别。钧天可闻不可谱，天马难羁意飘忽。雪泥聊复记飞鸿，万叠青山照华发。
明皇倚杨妃菊为严氏赋
作者：吴存
朝代：元
体裁：古风

三郎玉雪真天人，玉环酒面酣青春。一声鼙鼓香梦破，玉楼去作蓬莱身。当年报国心自矢，在地为枝愿连理。返魂今见东篱花，两两天然见秋蕊。根同干同色不同，东枝粹白西枝红。尚想霓旌下南苑，衮翟同辇飘香风。三生饱受繁华福，甘与客星伴幽独。凭谁为系护花铃，莫遣㘅花怨麋鹿。
晦日风雨
作者：吴存
朝代：元
体裁：古风

缊袍畅商音，带素靡忧色。大钧无私贫，是事可容力。唐风陋以卑，结柳事袪辟。退之谓知道，亦复费行墨。当年著原鬼，晚受五穷责。一时纵寓言，千载殆兹惑。因思穷达际，今古鲜卓识。闭关风雪中，一笑堕吾帻。
最高楼·寿松巢次韵
作者：吴存
朝代：元

南州士，人品用番川。春动九霞筵。皋比早志青云上，角巾晚傲白云边。喜诸孙，兰洒洒，玉娟娟。笑七十、曲江欢未足。笑七十、金城闲未得。吾一壑，可忘年。金丹九转来云鹤，玉琴三叠和风蝉。报君知，巢上老，海棠仙。
最高楼·寿松巢次韵
作者：吴存
朝代：元
体裁：词

南州士，人品角番川。春动九霞筵。皋比早志青云上，角巾晚傲白云边。喜诸孙，兰洒洒，玉娟娟。笑七十、曲江欢未足。笑七十、金城閒未得。吾一壑、可忘年。金丹九转来云鹤，玉琴三叠和风蝉。报君知，巢上老，海棠仙。
朝中措·春归
作者：吴存
朝代：元

蜂脾蜜满燕成窠。春事已无多。风景付渠啼鴂。客情还我烟莎。春来风雨，春归风雨，春竟如何。输与前溪醉叟，红云波上渔歌。
朝中措·春归
作者：吴存
朝代：元
体裁：词

蜂脾蜜满燕成窠。春事已无多。风景付渠啼鴂，客情还我烟莎。春来风雨，春归风雨，春竟如何。输与前溪醉叟，红云波上渔歌。
朝中措·春归
作者：吴存
朝代：元

蜂脾蜜满燕成窠。春事已无多。风景付渠啼＊。客情还我烟莎。春来风雨，春归风雨，春竟如何。输与前溪醉叟，红云波上渔歌。
木兰花慢·春兴
作者：吴存
朝代：元
体裁：词

问东君识我，应怪我、鬓将华。甚破帽蹇驴，清明无酒，寒食无家。东风绿芜千里，怕登楼归思渺天涯。烟外一双燕子，雨中半树梨花。日长孤馆小窗纱。新火试团茶。想明月湾头，家家笋蕨，井井桑麻。年华不饶倦客，早青梅如豆柳藏鸦。欲逐梦魂归去，客窗一夜鸣蛙。
木兰花慢·春兴
作者：吴存
朝代：元

问东君识我，应怪我，鬓将华。甚破帽蹇驴，清明无酒，寒食无家。东风绿芜千里，怕登楼、归思渺天涯。烟外一双燕子，雨中半树梨花。日长孤馆小窗纱。新火试团茶。想明月湾头、家家笋蕨，井井桑麻。年华不饶倦客，早青梅如豆柳藏鸦。欲逐梦魂归去，客窗一夜鸣蛙。
木兰花慢·清明夜与芳洲话旧
作者：吴存
朝代：元
体裁：词

又清明寒食，淡孤馆、郁无憀。正杜宇催春，桐花送冷，门巷萧条。芳洲老仙来下，粲黄冠翠�佩琼瑶。两客清谈未了，三更风雨潇潇。青云妙士早相招。同泛浙江潮。看眼阅青徐，气横燕赵，天路逍遥。明年此时何处，定软红道上玉骢骄。万里江南归梦，青灯还忆今宵。
木兰花慢·清明夜与芳洲话旧
作者：吴存
朝代：元

又清明寒食，淡孤馆，郁无憀。正杜宇催春，桐花送冷，门巷萧条。芳洲老仙来下，粲黄冠、翠氅佩琼瑶。两客清谈未了，三更风雨潇潇。青云妙士早相招。同泛浙江潮。看眼阅青徐，气横燕赵，天路逍遥。明年此时何处，定软红道上玉骢骄。万里江南归梦，青灯还忆今宵。
木兰花慢·清明夜与芳洲话旧
作者：吴存
朝代：元

又清明寒食，淡孤馆，郁无＊。正杜宇催春，桐花送冷，门巷萧条。芳洲老仙来下，粲黄冠、翠氅佩琼瑶。两客清谈未了，三更风雨潇潇。青云妙十早相招。同泛浙江潮。看眼阅青徐，气横燕赵，天路逍遥。明年此时何处，定软红道上玉骢骄。万里江南归梦，青灯还忆今宵。
朱氏四虎图
作者：吴存
朝代：元
体裁：古风

两虎骄狞戏相抟，齧膝攀膺气交作。一虎危坐首独回，一虎腾趋势如跃。勿矜肉饱身自閒，会当驱汝守九关。一声怒啸崖谷裂，北风猎猎枯梢寒。
朱氏春晖堂
作者：吴存
朝代：元
体裁：七言律诗

阿母童颜雪满簪，綵衣拜舞北堂深。直期千岁蟠桃实，长抱三春寸草心。山暖蝉鸣烟淡淡，日长禽语树阴阴。好将东野诗中意，写入花前绿绮琴。
杂兴四首寄芳洲·其一
作者：吴存
朝代：元
体裁：七言律诗

置酒荒台日未晡，酒酣击缶自歌呼。春从杜宇声中去，寒到桐花开后无。万里江山增感慨，一年风雨减欢娱。归来掩却柴门卧，一径残红护翠芜。
杂兴四首寄芳洲·其三
作者：吴存
朝代：元
体裁：七言律诗

倦坐聊分郑老毡，忘言自守子云玄。绕枝三匝违初志，上树千回忆少年。早不自知穷有鬼，吾今直以饮为仙。故人识我机心淡，远寄黄庭内景篇。
杂兴四首寄芳洲·其二
作者：吴存
朝代：元
体裁：七言律诗

世故年来阅已深，万方覆却不惊心。莫嫌叔夜未忘锻，自是渊明偶有琴。衣食未妨依马磨，文章何必衒鸡林。人生留得青青鬓，莫遣吴霜取次侵。
杂兴四首寄芳洲·其四
作者：吴存
朝代：元
体裁：七言律诗

尘网栖栖三十秋，青春背我已堪羞。书留后世扬雄赏，诗带前生杜甫愁。隐去只须名谩记，病来方始悟浮休。明年定买舟如叶，小住东风杜若洲。
横塘秋晚图
作者：吴存
朝代：元
体裁：七言绝句

折苇枯荷绿一洼，游鱼戏蟹小生涯。水荭花外秋偏富，付与鸳鸯占晚沙。
次徐可玉天池韵
作者：吴存
朝代：元
体裁：古风

吾闻青羊砦，上有蛟龙窠。幽探已前期，坐阅日月多。筋力赖未衰，自许善饭颇。拟携钝毛锥，往就石上磨。尚恐人迹稀，传闻或多讹。此山东南来，奔涌如怒鼍。未应千仞顶，潴此一勺波。朅来读君诗，句法追涪皤。谓此钟地灵，信哉蓄天和。想见烟霞表，平视星宿罗。拂拭一枝藤，远兴生嵯峨。白云傥来迎，清风为前诃。更约巢中仙，箯舆重来过。一漱天池泉，三咏天池歌。月明吹玉笙，鹤舞应婆娑。儿童顾我笑，翁语多谈河。欲对麋鹿眠，芳草寻阳坡。百年更馀几，此事堪蹉跎。方今文运熙，群贤起岩阿。吾徒此游息，不乐当如何。
次杨仲弘东湖四景韵·其一
作者：吴存
朝代：元
体裁：七言律诗

滟滟湖光照市闉，太平延祐十分春。秋千影漾红妆靓，凿落芳传绿酒新。梦到看花曲江上，人疑脩禊洛川滨。祗今能话歌游乐，犹有姜堤白发民。
次杨仲弘东湖四景韵·其三
作者：吴存
朝代：元
体裁：七言律诗

久无人汎锦袍舟，谁共湖天一片秋。潮落石横迷古埭，霜飞木落露浮洲。雁声叫月来无尽，菰米沉云散不收。渔唱一声何处起，有人怀古涕先流。
次杨仲弘东湖四景韵·其二
作者：吴存
朝代：元
体裁：七言律诗

城中地隘暑偏多，竞泛鸥沙百顷波。萧寺晚凉风戛竹，颜亭昼静雨鸣荷。参差楚产供槃饤，幼妙吴音杂棹歌。拚取千金湖上醉，人间富贵易消磨。
次杨仲弘东湖四景韵·其四
作者：吴存
朝代：元
体裁：七言律诗

访梅欲觅老逋家，小国清寒力渐加。雪意动时云罩树，日痕薄处冻生花。沙边鹘落飞戍骑，箔下鱼跳集钓槎。聊补番君风土记，未须持向北人誇。
次杨妃菊韵
作者：吴存
朝代：元
体裁：七言律诗

委地花钿散不收，开元帝业渭东流。三生云雾深宫晓，一谪风霜老圃秋。淡似倦妆浓似醉，向疑凝笑背疑羞。人间富贵空馀臭，篱落吹香正未休。
次苑知事秋日怀故园韵·其一
作者：吴存
朝代：元
体裁：七言律诗

红叶侵阶草映扉，先生危坐了朝晖。官清颇讶休文瘦，义胜方知子夏肥。且可一樽持郭索，何须万里叹伊威。芝山爽气年年好，未觉徽之拄笏非。
次苑知事秋日怀故园韵·其二
作者：吴存
朝代：元
体裁：七言律诗

馆阁英才一网收，泛红何事此来游。卧听疏雨鸣蝉晚，愁对空江落木秋。一片孤忠心北拱，五更归梦水东流。烦君小作三年住，莫遣吾邦颜范羞。
次韵周鼎仲拙斋
作者：吴存
朝代：元
体裁：七言律诗

茫茫宇宙一庐蜗，人事无涯生有涯。冷看世情穷百巧，孰知天意故多乖。骑牛春谷云生袂，抱瓮晨畦月满怀。屋角鸣鸠宫徵足，素琴何用八音谐。
次韵寄月涧
作者：吴存
朝代：元
体裁：古风

平湖湛初晴，碧色照莲宇。湖中舡子僧，湖上蔬篮女。遥知一堤柳，风絮正飞舞。安得携同袍，清啸倚晴树。关关幽鸟啼，渺渺芳草暮。唯应溪上人，垂钓有深趣。
次韵方山冯公见寄
作者：吴存
朝代：元
体裁：七言律诗

晚学无成愧寡闻，著书千载羡公勤。天高谁识潜心苦，地远何由会面频。雨入东湖青迤逦，云开百丈碧嶙峋。夜凉露坐哦佳句，南极时时见老人。
次高彦文韵送王仲仪
作者：吴存
朝代：元
体裁：古风

剡溪文如下水舡，天然之质无镵镌。君如骏马不受鞭，目光夹镜騣连钱。信知文章有源委，荷根为藕花为莲。岂同俗学枯且涩，刮毛龟背难成毡。宣城古号山水国，敬亭云气双溪烟。玄晖太白旧吟处，泠泠遗响留风泉。扶舆清淑閟已久，明时之瑞宜多贤。君才槃槃无不适，不居玉堂当木天。譬如良医蓄善药，痿者可起痼可痊。谁令皋比坐讲易，清晨滴露朱自研。笔端武库人诧杜，腹中经笥谁嘲边。古今文治春坱圠，雨露未必荣枯偏。豹文暂尔玄雾泽，鸷翮一举青云连。人言灵运易成佛，自笑长房难得仙。平生储书一千卷，清湾之上屋数椽。牛铎自谐欲谁赏，石槃不透徒钻坚。朅来昌江与君遇，适有词客来星川。偶然再鼓余已竭，奇绝七札君犹穿。文章于道亦何有，如君岂但工椠铅。酒中真趣谅有得，不妨更为醒者传。
毛鼎仲九日登榴峰望祀衢祖举先典也次韵
作者：吴存
朝代：元
体裁：古风

楚声多哀不忍和，寒花满地西风作。去家昔闻丁令威，述祖今同谢康乐。松楸目短烟重重，豺獭心长天漠漠。何年麦饭洒清明，却话榴峰酒杯落。
水调歌头
作者：吴存
朝代：元

昨梦骑白凤，身到玉皇家。晴开阊阖荡荡，白昼舞天葩。堂上圭陈璧委，堂下鹭班鹄侍，整整复斜斜。一笑未曾有，两眼眩光华。朝来见，庭中树，玉槎枒。马头怜我飞絮，行色渺天涯。想见燕山高处，此际飘花如席，万帐拥毡车。谁信百花上，江左有梅花。
水调歌头 代送路同知罢归 以上鄱阳五家集本
作者：吴存
朝代：元

兵卫森画戟，＊盖映朱幡。平分一郡风月，家世旧衣冠。数日春风着物，一夜秋霜满野，六月宛陵寒。只有双溪水，照见寸心丹。公好似，片云起，敬亭山。悠悠漾漾，等闲飞去又飞还。笑问无心出岫，何似从龙天上，为雨遍人寰。输与敬亭老，趺坐静中看。
水调歌头·代赠医者葛道夫
作者：吴存
朝代：元
体裁：词

欲问长生药，勾漏有丹砂。祗今医国妙手，还属葛仙家。出入神圣工巧，操纵温凉寒热，功用妙无涯。谈笑起沉痼，阖郡万人誇。又何必，神楼散，紫荷车。火攻更是上策，一灼补千瑕。使子声流梁楚，使子名齐和缓，当代更谁加。金帛何足报，吾笔解生花。
水调歌头·代赠医者葛道夫
作者：吴存
朝代：元

欲问长生药，句漏有丹砂。只今医国妙手，还属葛仙家。出入圣神工巧，操纵温凉寒热，功用妙无涯。谈笑起沉痼，阖郡万人夸。又何必，神楼散，紫荷车。火攻更是上策，一灼补千瑕。使子声流梁楚，使子名齐和缓，当代更谁加。金帛何足报，吾笔解生花。
水调歌头·代送路同知罢归
作者：吴存
朝代：元

兵卫森画戟，皂盖映朱轓。平分一郡风月，家世旧衣冠。数日春风着物，一夜秋霜满野，六月宛陵寒。只有双溪水，照见寸心丹。公好似，片云起，敬亭山。悠悠漾漾，等闲飞去又飞还。笑问无心出岫，何似从龙天上，为雨遍人寰。输与敬亭老，趺坐静中看。
水调歌头·代送路同知罢归宣城作
作者：吴存
朝代：元
体裁：词

兵卫森画戟，皂盖映朱轓。平分一郡风月，家世旧衣冠。数日春风著物，一夜秋霜满野，六月宛陵寒。只有双溪水，照见寸心丹。公好似，片云起，敬亭山。悠悠漾漾，等閒飞去又飞还。笑问无心出岫，何似从龙天上，为雨遍人寰。输与敬亭老，趺坐静中看。
水调歌头·北上道别周明翁遇雪
作者：吴存
朝代：元
体裁：词

昨梦骑白凤，身到玉皇家。晴开阊阖荡荡，白昼舞天葩。堂上圭陈璧委，堂下鹭班鹄侍，整整复斜斜。一笑未曾有，两眼眩光华。朝来见，庭中树，玉槎牙。马头怜我飞絮，行色渺天涯。想见燕山高处，此际飘花如席，万帐拥毡车。谁信百花上，江左有梅花。
水调歌头·江浙贡院
作者：吴存
朝代：元

尺一九霄下，华发起江湖。西风吹我衣袂，八月过三吴。十五西湖月色，十八海门潮势，此景世间无。收入砚蜍滴，供我笔头枯。七十幅，五千字，日方晡。贝宫天网下罩，何患有遗珠。用我玉堂金马，不用清泉白石，真宰自乘除。长啸吴山顶，天阔雁行疏。
水龙吟·寿族父瑞堂其日惊蛰
作者：吴存
朝代：元
体裁：词

今朝蛰户初开，一声雷唤苍龙起。吾宗仙猛，当年乘此，遨游人世。玉颊银须，胡麻饭饱，九霞觞醉。爱青青门外，万丝杨柳，都撚作、长生缕。七十三年閒眼，阅人间、几多兴衰。酸咸嚼破，如今翻觉，淡中有味。总把馀年，栽松长竹，种兰培桂。待与翁、同看上元甲子，太平春霁。
水龙吟·寿族父瑞堂是日惊蛰
作者：吴存
朝代：元

今朝蛰户初开，一声雷唤苍龙起。吾宗仙猛，当年乘此，遨游人世。玉颊银须，胡麻饭饱，九霞觞醉。爱青青门外，万丝杨柳，都捻作，长生缕。七十三年闲眼，阅人间几多兴废。酸咸嚼破，如今翻觉，淡中有味。总把余年，载松长竹，种兰培桂。待与翁同看，上元甲子，太平春霁。
水龙吟·督军湖观竞渡
作者：吴存
朝代：元
体裁：词

平湖暮色冥濛，雷风唤起双龙舞。吸乾彭蠡，须臾噀作，一川烟雨。汉女霓旌，湘妃翠盖，冯夷鼍鼓。想祝融指挥，涛奔浪捲，来赴世、间端午。此地番君旧境，问当年、军容何许。垂杨断岸，几回想像，水犀潮弩。风景依然，英雄远矣，悠悠汉楚。笑邦人、只记饭筒缠綵，汨罗怀古。
水龙吟·督军湖观竞渡
作者：吴存
朝代：元

平湖暮色冥蒙，雷风唤起双龙舞。吸乾彭蠡，须叟噀作，一川烟雨。汉女霓旌，湘妃翠盖，冯夷鼍鼓。想祝融指挥，涛奔浪卷，来赴世间端午。此地番君旧境，问当年军容何许。垂杨断岸，几回想像，水犀潮弩。风景依然，英雄远矣，悠悠汉楚。笑邦人只记，饭筒缠彩，汨江怀古。
水龙吟·督军湖观竞渡
作者：吴存
朝代：元

平湖暮色冥蒙，雷风唤起双龙舞。吸乾彭蠡，须叟＊作，一川烟雨。汉女霓旌，湘妃翠盖，冯夷鼍鼓。想祝融指挥，涛奔浪卷，来赴世间端午。此地番君旧境，问当年军容何许。垂杨断岸，几回想像，水犀潮弩。风景依然，英雄远矣，悠悠汉楚。笑邦人只记，饭筒缠彩，汨江怀古。
水龙吟·秋水泛舟
作者：吴存
朝代：元
体裁：词

陶公三尺渔梭，十年来藓枯尘壁。无端夜半，风雷入梦，晓痕犹湿。起唤兰桡，荻花荡漾，粘天晴碧。望芝云一点，烂银盆里，青螺眼、中堪识。独倚枕床清啸。看千帆、霎时风力。孤篷稳系，钓车幔卷，绿杨汀侧。远树如烟，飞鸥如雪，暮愁如织。倩何人小拂朱弦，写入一江秋色。
水龙吟·秋水泛舟
作者：吴存
朝代：元

陶公三尺渔梭，十年来藓枯尘壁。无端夜半，风雷入梦，晓痕犹湿。起唤兰桡，荻花荡漾，黏天晴碧。望芝云一点，烂银盆里，青螺眼中堪识。独倚枕床清啸，看千帆霎时风力。孤篷稳系，钓车慢卷，绿杨汀侧。远树如烟，飞鸥如雪，暮愁如织。倩何人小拂朱弦，写入一江秋色。
水龙吟·落梅
作者：吴存
朝代：元
体裁：词

无端梦醉西湖，杨花扑帐春云热。朝来问讯，墙阴玉树，霏霏香屑。粘竹如斑，点衣如唾，穿帘如蝶。甚儿童惊怪，东风几日，消不尽、苍苔雪。莫恨玉妃浑老，半面妆、风流仍绝。多情应有，洛滨解佩，江中捐玦。消得几番，荒烟疏雨，冷云残月。倩何人、报与广平，渠不解心如铁。
水龙吟·落梅
作者：吴存
朝代：元

无端梦醉西湖，杨花扑帐春云热。朝来问讯，墙阴玉树，霏霏香屑。黏竹如斑，点衣如睡，穿帘如蝶。甚儿童惊怪，东风几日，销不尽，苍苔雪。莫恨玉妃浑老，半面妆风流仍绝。多情应有，洛滨解佩，江中捐玦。销得几番，荒烟疏雨，冷云残月。倩何人报与广平，渠不解心如铁。
水龙吟·送余干教邓觉非归吴
作者：吴存
朝代：元

琵琶亭下春波，滔滔流入三吴去。东风也似无情，不约木兰舟住。中有仙翁，苎衫乌帽，笔床谈麈。道越乡虽好，昨非今是，终不似，归来赋。想见莓苔三尺，玉琴清、杏梢初雨。青青衿佩，童参冠伍，徘徊江暮。我意尤长，公行不顾，一声柔橹。趁轻风径上蓬莱，顶□去天尺五。
水龙吟·送余干教邓觉非归吴
作者：吴存
朝代：元

琵琶亭下春波，滔滔流入三吴去。东风也似无情，不约木兰舟住。中有仙翁，＊衫乌帽，笔床谈尘。道越乡虽好，昨非今是，终不似，归来赋。想见莓苔三尺，玉琴清、杏梢初雨。青青衿佩，童参冠伍，徘徊江暮。我意尤长，公行不顾，一声柔舻。趁轻风径上蓬莱顶＊，去天尺五。
水龙吟·送馀干教邓觉非归吴
作者：吴存
朝代：元
体裁：词

琵琶亭下春波，滔滔流入三吴去。东风也似，无情不约，木兰舟住。中有仙翁，苧衫乌帽，笔床谈麈。道越乡、虽好昨非今是，终不似、归来赋。想见莓苔三尺，玉琴清、杏梢初雨。青青衿佩童参，冠伍徘徊江暮。我意尤长公，行不顾、一声柔橹。趁轻风径上，蓬莱顶�，去天尺五。
水龙吟·雪次韵
作者：吴存
朝代：元
体裁：词

一天云似穹庐，山川惨淡还非旧。兴来欲唤，羸童瘦马，寻梅陇首。有客遮留，左援苏二，右招欧九。问聚星、堂上当年白战，还更许、追踪否。却拥重裘深坐，看飞花、乍无还有。老来拈笔，不禁清冻，频呵龟手。想见南山，少年射虎，臂鹰牵狗。暮归来脱帽，销金帐里，饮羊羔酒。
水龙吟·雪次韵
作者：吴存
朝代：元

一天云似穹庐，山川惨淡还非旧。兴来欲唤，赢童瘦马，寻梅陇首。有客遮留，左援苏二，右招欧九。问聚星堂上，当年白战，还更许，追踪否。却拥重裘深坐，看飞花乍无还有。老来拈笔，不禁清冻，频呵龟手。想见南山，少年射虎，臂鹰牵狗。暮归来脱帽，销金帐里，饮羊羔酒。
江城子·高邮舟中
作者：吴存
朝代：元

酒垆饼舍带长沟。过扬州。又高邮。逆浪流澌，寸寸涩行舟。北望神京天共远，何处是，五云楼。昔年此地足戈矛。转城陬。屡回头。甓社湖中，明月竟谁收。欲问少年淮海士，疏苇外，起沙鸥。
江城子·高邮舟中
作者：吴存
朝代：元
体裁：词

酒炉饼舍带长沟。过扬州。又高邮。逆浪流澌、寸寸涩行舟。北望神京天共远，何处是，五云楼。昔年此地足戈矛。转城陬。屡回头。甓社湖中、明月竟谁收。欲问少年淮海士，疏苇外，起沙鸥。
沁园春·舟中九日次韵
作者：吴存
朝代：元
体裁：词

万里南还，临江一笑，吾道沧洲。算生来骨相，不堪蝉冕，带来分定，只合羊裘。薄酒胜茶，晚餐当肉，六印何如二顷谋。人间事，看蜃楼城郭，蚁穴公侯。舟中此日风流。拚一酌、黄花散百忧。甚东篱县令，归田自得，西江工部，恋阙多愁。出处虽殊，襟怀略似，光焰文章万古留。聊记取，待他时话旧，八极神游。
沁园春·舟中九日次韵
作者：吴存
朝代：元

万里南还，临江一笑，吾道沧洲。算生来骨相，不堪蝉冕，带来分定，只合羊裘。薄酒胜茶，晚餐当肉，六印何如二顷谋。人间事，看蜃楼城郭，蚁穴公侯。舟中此日风流。拚一酌黄花散百忧。甚东篱县令，归田自得，西江工部，恋阙多愁。出处虽殊，襟怀略似，光焰文章万古留。聊记取，待他时话旧，八极神游。
浣溪沙·春闺送别
作者：吴存
朝代：元

花满离筵酒满瓶。摘花未语泪先零。杯行教醉莫教醒。今夜酴醾连理枕，明朝柳絮短长亭。一般杜宇两般听。
浣溪沙·春闺送别
作者：吴存
朝代：元

花满离筵酒满瓶。摘花未语泪先零。杯行教醉莫教醒。今夜酴＊连理枕，明朝柳絮短长亭。一般杜宇两般听。
淮阴漂母墓
作者：吴存
朝代：元
体裁：七言绝句

漂饭千金报尚轻，更缘推食许平生。区区报施何时了，一饱男儿好自营。
清明游徐公墓下
作者：吴存
朝代：元
体裁：七言律诗

格磔山禽破晓云，青鞋裹湿上嶙峋。清明寒食疏疏雨，柳絮梨花淡淡春。庞老山中逢上冢，周家柏下见游人。三生曾挂延陵剑，回首人间隔几尘。
渊明归去来图
作者：吴存
朝代：元
体裁：古风

五斗轻敝屣，吾腰重千金。摇摇一叶舟，载此无弦琴。是非有万古，不在昨与今。易写彭泽兴，难写东篱心。
满江红·仪真次韵
作者：吴存
朝代：元

兴废荣枯，终不改、江山千古。笑当日、龙争牙战，一丸淮土。世乱分屯维重镇，国亡守死无降旅。到如今、贡赋甲东南，输天府。鸿与燕，千帆度。蝇与蚋，千家聚。有豪雄杜保，风流张绪。白发宁忘挥麈兴，青楼不是留琴处。待明朝、来问孝廉船，乘风去。
满江红·仪真次韵
作者：吴存
朝代：元
体裁：词

兴废荣枯，终不改、江山千古。笑当日、龙争虎战，一丸淮土。世乱分屯维重镇，国亡守死无降旅。到如今、贡赋甲东南，输天府。鸿与燕，千帆度。蝇与蚋，千家聚。有豪雄杜保，风流张绪。白发宁忘挥麈兴，青楼不是留琴处。待明朝、来问孝廉船，乘风去。
满江红·谢番丞荐举
作者：吴存
朝代：元

词赋凌云，医不得、家徒四壁。俄又报、槐花风急，一天秋色。老去久忘炊黍梦，兴来偶作乘槎客。问当时、鹗表属何人，松厅墨。人纵有，垂天翼。谁不待，培风力。但吹嘘到处，扶摇咫尺。倚我一枝壶叟杖，为公三弄桓伊笛。约相逢、解佩换蒲萄，长安陌。
登悠然阁怀南翁上官伯圭见和再次韵
作者：吴存
朝代：元
体裁：七言律诗

悠然老子瀛洲客，骑鹤一去三千秋。斯人可与酩酊醉，当时惜不逍遥游。霓裳一曲广寒梦，弱水万里蓬莱舟。公来何莫吾已老，西风落日登兹楼。
登望湖山分韵香字
作者：吴存
朝代：元
体裁：七言律诗

雨滞芳游病更妨，登危筋力喜犹强。山光远映须眉润，春气浓熏杖屦香。古庙灵衣新黼黻，长松天籁旧宫商。重楼昼锁黄冠出，却笑閒人有底忙。
百字令·饯张巡检
作者：吴存
朝代：元

芝山南畔，听将军鼓角，暮烟朝雨。渺渺番湖三百里，四面封疆皆水。葭苇烽沉，鲸鲵波静，人在渔樵里。封留千户，渠家代有人矣。正好缓带轻裘，吟诗横槊，五破梅花蕊。谁报莱衣春不待，匹马戴星而起。细柳营寒，甘棠阴在，万口称才美。祥琴何日，玉堂直上天咫。
百马图
作者：吴存
朝代：元
体裁：古风

史称陆牧二百蹄，此图所有今倍之。人生得此不啻足，安用千户封君为。水暖沙明芳草软，渴饮饥餐饱仍�。骄飞相逐怒相踶，独树磨残午阴转。想见开元汧渭閒，未刻未烙天真完。奚官三年一度贡，龙鬐凤臆归帝闲。吾闻一鹗空百鸷，百马群中岂无骥。凭谁唤起九方歅，骊黄之外观其神。
秋日有感
作者：吴存
朝代：元
体裁：五言律诗

半生真逆旅，万事等虚舟。未老先成懒，虽贫不解愁。西风三日雨，南楚十分秋。闺妇为寒计，篝灯葺弊裘。
秋社
作者：吴存
朝代：元
体裁：古风

江南太平重秋报，村东村西田鼓闹。岁无旱溢国无兵，露积千仓烟万灶。予时童丱未忧翁，岂忧无酒可治聋。那知回首二十载，半间社屋苍苔封。低头自读元祐史，麟趾深仁浃肌髓。一匙社饭千古悲，后园秋雨号狐狸。
程昭伯示宗人宗野甲寅送别诗次韵
作者：吴存
朝代：元
体裁：七言律诗

北去南来日月茫，发毛雪白视荒荒。不辞万里归舟晚，坐愧诸公赠墨香。老我无书上光范，何人有酒博西凉。无端昨夜松间梦，犹逐飞云到帝乡。
稻花图
作者：吴存
朝代：元
体裁：七言绝句

玉碎珠明丽野田，不将赪紫竞春妍。一茎露缀秋风里，中有苍姬八百年。
答妇
作者：吴存
朝代：元
体裁：古风

我行桃未开，我归笋成竹。久客欲何成，苍苔绕吾屋。书灯仍旧青，客鬓非故绿。妇亦笑我痴，胡不舍句读。老生方隐几，起坐一捧腹。方今圣明代，四民各有属。上者万钟荣，下者一廛足。簪组吾弗任，耕稼非所服。手镘诚乃劳，庶以功易粟。卿言亦大好，吾计固已熟。百年须几何，勿使两眉蹙。妇笑更谓余，新醅似堪漉。
胡仁杰索旧作次韵
作者：吴存
朝代：元
体裁：七言律诗

一囊自记平生梦，反复看来笑复嚬。老矣廉颇空善饭，少之烛武不如人。笔枯风雨千言疾，眼眩烟云万态新。我误已深君勿误，古来技富得家贫。
自燕南还金陵采石丁家洲次韵·其一
作者：吴存
朝代：元
体裁：七言律诗

六朝梦事阅千基，底用吴肠作楚悲。天地自应存予夺，江山元不预兴衰。曲怜商女新声唱，文愧山灵旧日移。第一层楼犹有酒，不妨重和谪仙诗。
自燕南还金陵采石丁家洲次韵·其三
作者：吴存
朝代：元
体裁：七言律诗

疏凿当年费五丁，洲名犹足记江程。梦松觉后海潮落，化鹤归来沙月明。万古文章无泯灭，百年陵谷有迁更。谁知鸥没鸥浮处，听得朝阳老凤鸣。
自燕南还金陵采石丁家洲次韵·其二
作者：吴存
朝代：元
体裁：七言律诗

布帆又过望夫峰，今度南归喜得风。犀炬已消馀夕燐，锦袍不朽照晴虹。物繁稍见丰年象，戍尽方知治世功。五十年前翁记否，只应江浪至今同。
芜菁花
作者：吴存
朝代：元
体裁：古风

桃李春未动，芜菁已煌煌。我家溪上田，百亩春风香。春风日初晴，蜂蝶纷如狂。霏霏适此时，翕翕理亦常。一气畅旁礴，万汇生辉光。盛丽自有属，锁碎岂足当。偶出红紫先，遂擅一日场。儿童眩目前，不复知众芳。桃李终不言，含情待熙阳。南山有老柏，终岁常苍苍。
范宽小景
作者：吴存
朝代：元
体裁：七言绝句

蹇驴驮醉暮归迟，一犬迎门吠短篱。此是诗人堪画处，画来又费几人诗。
荷苇白鹭
作者：吴存
朝代：元
体裁：七言绝句

浦苇汀荷战晚风，三三五五雪衣公。故应如此丰标好，合著宽閒寂寞中。
蝶恋花
作者：吴存
朝代：元

傀儡场中青紫楦。纵有神丹，俗骨无由换。可惜米颠苏内翰。风标何远年何短。此日闲窗开宝玩。想见江船，当日晴虹贯。铁石吴肠还易断。风吹老泪春衫满。
蝶恋花·阅周南翁所藏书画惜其迂怀雅好因泣下不自禁漫赋
作者：吴存
朝代：元
体裁：词

傀儡场中青紫楦。纵有神丹，俗骨无由换。可惜米颠苏内翰。风标何远年何短。此日閒窗开宝玩。想见江船，当日晴虹贯。铁石吴肠还易断。风吹老泪春衫满。
许叔似池上观萍寄徐山玉
作者：吴存
朝代：元
体裁：古风

蔌蔌池上雨，离离雨中萍。方聚若浮云，忽散如流星。永怀平生友，雨翳山冥冥。今我双履迹，何由至其庭。旧梦四十年，松间两囊萤。相从岂无时，念此秋鬓零。向来苍松色，鬓毛与之青。我鬓已如兹，松下应有苓。岁晚携长镵，一啖三千龄。迂言以自慰，勿遣傍人听。
许氏竹外
作者：吴存
朝代：元
体裁：古风

翠屯一川云，碧立万竿玉。使身处其间，咫尺不见竹。何如居其外，对此心肃肃。如交众君子，不谄亦不渎。直以正吾邪，清以医我俗。久而与之化，不待三熏沐。吾闻卫武公，盛德配猗绿。千载犹可师，为君赋淇澳。
贵溪道中欲经汤原不果
作者：吴存
朝代：元
体裁：七言绝句

三丫路口逢朝雨，百丈山头见午晴。借问汤原三十里，仆夫摇首欲归耕。
赠写真朱梅癯
作者：吴存
朝代：元
体裁：古风

梅花蜕尘埃，一癯傲冰雪。孰能写其真，山中有孤月。今朝写老月，梅花似多情。月本无实相，相逐梅花生。梅香远更清，月色寒亦好。共结无情交，万古长不老。
赠画士
作者：吴存
朝代：元
体裁：古风

良工画骨不画肉，俗士信耳不信目。莫言画者世罕逢，识者寥寥千载独。叶公去后少真龙，与可以来多赝竹。珠入纬萧翻得煅，宋人藏石夸为玉。我年七十阅人多，舐笔和铅徒碌碌。孰知吾邦有妙手，墨光夜夜虹穿屋。夙昔庐山有旧游，烦君写入鹅溪幅。双剑峰前漱玉亭，著我枯筇对晴瀑。
赠郑尉耕岩
作者：吴存
朝代：元
体裁：五言律诗

岩栖今郑老，市隐旧梅仙。世隔青衫梦，诗凋白发年。故山三径草，乐土一衰烟。应笑清湾叟，当时问北船。
踏莎行·春雨连日
作者：吴存
朝代：元
体裁：词

夜溜瓶悬，朝阴墨锁。一年桃李糊涂过。欲留晴赏待清明，晴时只恐清明蹉。倚杖孤吟，焚香默坐。春衫莫把春泥污。凭谁有爪似麻姑，明朝为擘浮云破。
踏莎行·春雨连日
作者：吴存
朝代：元

夜溜瓶悬，朝阴墨锁。一年桃李糊涂过。欲留晴赏待清明，晴时只恐清明蹉。倚杖孤吟，焚香默坐。春衫莫把春泥涴。凭谁有爪似麻姑，明朝为擘浮云破。
蹇驴
作者：吴存
朝代：元
体裁：古风

一驴蹇复蹇，负我自有馀。我行东西郊，不亟亦不徐。日出寻我友，日入息我庐。看山或踯躅，步月仍踌躇。尔蹇吾不厌，慎勿欺我癯。权门汝弗售，高驷非我须。材力各有称，分齐戒所踰。引首忽长鸣，似与我意俱。呼童置绿阴，报以一束刍。
过大野
作者：吴存
朝代：元
体裁：七言绝句

梁山泊里雨濛濛，借得鸥沙过短篷。三百里天香世界，平生无此芰荷风。
过庐山下
作者：吴存
朝代：元
体裁：七言律诗

白鸟双飞入镜奁，千帆径度午风恬。大姑波濯生尘袜，五老云开捲雨帘。梵呗仙音专地胜，林霏野色挟秋严。八年不见宫亭水，小注清泠入砚蟾。
过梅山周公墓下
作者：吴存
朝代：元
体裁：七言律诗

不到鹅塘又五年，苍然宰相閟荒烟。重哦天上招魂些，三叫云间蜕骨仙。步绕空山寻落叶，恨无秋菊荐寒泉。茫茫四海豪华尽，回首平生一嘅然。
送齐庄叔入为仪曹掾并柬张梦臣国博马伯庸御史
作者：吴存
朝代：元
体裁：七言律诗

儒衣持橐佐春官，万里云霄入羽翰。似子青衫鞭好著，看予白首铗犹弹。皋比日照先生座，象角风生御史冠。欲折梅花凭寄远，江南雪后北枝寒。
遣兴
作者：吴存
朝代：元
体裁：五言律诗

已拙治生理，兼无用世才。年年中酒过，日日典衣回。寒食梨花落，江南燕子来。山深旧知少，怀抱向谁开。
郭录判来板桥访余不值及余至则已行矣乃赋诗追送
作者：吴存
朝代：元
体裁：七言律诗

我来君去如相避，但怪落花流水香。白日正堪文字饮，青山似笑简书忙。鸣驺道路春光晚，啼鴂园林雨意长。自是神交形迹外，剡溪不见又何妨。
锦堂春·迎周明翁治中
作者：吴存
朝代：元

万里槎浮碧汉，十年鹄立红云。龙墀乞得故乡身，风月许平分。魏国归时已老，会稽仕日犹贫。世间无此锦堂春，富贵少年人。
长江万里图
作者：吴存
朝代：元
体裁：七言律诗

管城缩地亦仙才，万里江天咫尺开。远树平芜连莽荡，断桥危室枕崔嵬。涛翻太古西山雪，石蓄晴天滟滪雷。忽见扁舟鸥鸟外，年时征梦上心来。
陈氏雨窗
作者：吴存
朝代：元
体裁：古风

窗前绿阴横，窗下藓纹绿。此时窗中人，日永春睡足。急雨从何来，浩荡鸣我屋。浪浪如建瓴，衮衮似悬瀑。馀吟晚未断，匏磬杂琴筑。推窗看前峰，云气正氛郁。还坐更支颐，妙趣那可独。户外有履声，炉中茗初熟。
陪芳洲游百花洲
作者：吴存
朝代：元
体裁：古风

昨日今日风日妍，东舍西舍桃李连。有衣且典洲上醉，无钱莫唤湖中船。群儿竹马走争道，谁家纸鸢飞上天。岂无长袖公莫舞，共对青春非盛年。
霜天晓角·峨眉亭次韵
作者：吴存
朝代：元
体裁：词

龙梭四壁。风浪生寻尺。却上危亭孤啸，天无际、水无极。百年缘底急。晚风牛背笛。回首故乡千里，山一发、暮江碧。
霜天晓角·峨眉亭次韵
作者：吴存
朝代：元

龙梭四壁。风浪生寻尺。却上危亭孤啸，天无际，水无极。百年缘底急。晚风牛背笛。回首故乡千里，山一发，暮江碧。
霜钟琴
作者：吴存
朝代：元
体裁：古风

昔余北征年，岁晏霜满野。江城起疏钟，残月随瘦马。此时诗有思，倥偬不得写。孰云舂容音，殷殷君指下。千年峄阳桐，劲气种拱把。斲之腹空洞，宇宙寄潇洒。中郎久不作，妙质谁识者。君从何处得，此物今代寡。吾闻丰山鸣，寒玉粲万瓦。安得弦清商，为我洗炎夏。
题曹公元母苦节志
作者：吴存
朝代：元
体裁：七言律诗

大家班妹贤无敌，尚想初归世叔时。风雨两髦泉下土，乾坤一发裤中儿。丸熊日俟门闾大，怀橘天留岁月迟。近代巴清犹立传，可无人采柏舟诗。
题松溪卷
作者：吴存
朝代：元
体裁：古风

仇池仙之癯，吴语特高古。贡公冠峨峨，江左文中虎。三年不通问，俱作泉下土。忽开松溪卷，如对二君语。廉蔺千载人，凛凛鸾鹄举。尘网朱丝弦，欲拂为谁鼓。陈三固无恙，千里隔桐浦。掩卷归松君，梅花暮江雨。
题老圃生意卷
作者：吴存
朝代：元
体裁：古风

霜馀日初晴，腊后春欲动。曳踪行我畦，陈根拨残冻。鳞鳞万甲绿，已覆前日种。孰知大钧仁，坱圠无尽用。一毡守酸寒，菜把烦日送。兹晨旅颜破，意到冰百瓮。区区田野心，芹美亦思贡。未敢语朝簪，方酣万羊梦。
风雨
作者：吴存
朝代：元
体裁：五言律诗

风雨春强半，莺花日许长。诗添子美瘦，酒减次公狂。客欲巾车去，余方蜡屐忙。相看一笑别，江上又斜阳。
内斋一所颜曰养正翰林学士虞邵庵先生作记赋诗一首旦夕自警
作者：吴宜甫
朝代：元
体裁：七言律诗

养正深期德日新，诗书万卷友前人。自脩巳是工程定，熟读方知意味真。豹尚隐时文欲泽，蠖于屈处义求伸。龟山屼屼千年在，道脉绵绵一气春。
外斋一所颜曰学思思学进士张在中州判依记赋诗一首旦夕自警
作者：吴宜甫
朝代：元
体裁：七言律诗

五典三纲与四维，鸢飞鱼跃贵真知。霜前榄实甘回味，雪里梅花不受缁。家在先儒文献里，生逢天子圣明时。惕然起立晴窗下，题作学思思学诗。
和赵阳山招挽歌
作者：吴宝先
朝代：元
体裁：古风

江国同宦游，忆昔壮岁时。投簪各辟地，间阔伤乱离。坐阅沧海尘，梦断邯郸炊。君抱河汾学，著书拟古遗。肯甘草木腐，祇重禾黍悲。鹿门守苦节，耆旧今其谁。謇予愧孤陋，衰暮空栖迟。三复甲子编，抚卷为吁嘻。世事固不常，人生竟何为。城市多纷扰，林泉有幽奇。伊人共歆慕，何事独嗟咨。穷通等浮休，达者自悟之。委顺付造物，佚老足自怡。寄傲北窗卧，舒啸东皋耔。名教真乐地，何忧复何疑。天未丧斯文，文其不在兹。请辍楚人些，载歌盘谷诗。
西斋
作者：吴嵩
朝代：元
体裁：古风

西斋客巳散，今日我得閒。细细花上雨，萧萧雨中山。两鸟从何来，对立鸣关关。微生共节序，此意相往还。夜来曾剧饮，东风吹醉颜。忽见一花落，起坐为长叹。人生快心事，故在偶然间。
宋丞相信国公上巳诗
作者：吴师尹
朝代：元

崖山云寒海舟覆，六载孤臣老燕狱。东风杜宇三月三，五云望断春芜绿。墨花煌煌五十六，写出江南愁万斛。当时下笔眼如虎，日落天低鬼神哭。扬帆昔走仪真船，手持鳌柱擎南天。间关岭海血洒檄，回首家国随飞烟。六宫粉黛黄埃里，汉火无烟吹不起。全躯肯效褚渊生，嚼舌甘为杲卿死。蓟门碧草春悽悽，为官不换西山薇。哀吟一曲肝肠裂，劲气万丈蛟龙飞。当年恨杀葛岭贼，恨不刳心饮其血。堂堂忠义行宇宙，白日青天照遗墨。再拜酬公金屈卮，有酒不读兰亭诗。
七夕
作者：吴师道
朝代：元

木槿篱边络纬哀，卧看河汉远天回。西风不管扁舟客，吹下楼头笑语来。
七月十八日出郊外抵昭潭沿道观虫食松叶尽枯感而赋
作者：吴师道
朝代：元

县南县北几百里，沿道苍松半枯死。毳虫无数枝上悬，食尽青青成茧子。雪霜不朽千年质，摧败一朝天所使。残髯磔磔怒犹张，流膏滴滴泣未止。顿令林壑少光色，政似鳣鲸困蝼蚁。土人云此实旱兆，昔岁逢之旱无比。炎风烈日势转虐，更说飞蝗西北起。救灾无策空自嗟，谁能为挽天河洗。
三月二日丽正门书事
作者：吴师道
朝代：元

万骑遥闻发上林，内前车马去骎骎。风回辇路香烟合，雨映龙楼柳色深。杂卒屡呼惊过客，冷官凝望促华音。修门此日逢佳客，咫尺清光傥照临。
三月十八日张仲举赵伯器吴伯尚王元肃同游西山玉泉遂至书山
作者：吴师道
朝代：元

肃清门外春草青，背城曼衍趋郊坰。西山晓晴出苍翠，高下不断如连屏。道傍巨冢乌鸟噪，寒食野祭遗膻腥。沟深路狭雪泥在，缓控瘦马仍竛竮。行行山近寺始见，半空碧瓦浮晶荧。先朝营构天下冠，千门万户伴宫庭。寺前对峙两飞阁，金铺射日开朱棂。截流累石作平地，修梁雄跨相纬经。平台当前白玉座，刻镂精巧多殊形。常时御舟此游幸，清箫妙管鱼龙听。沿堤万柳著新绿，未见蒲苇弥烟汀。凫飞鹭起渺空阔，使我清思凌沧溟。游船两两棹歌起，亦有公子携娉婷。主僧说法据高座，撞钟击鼓声发霆。欣然肃客道周历，顾瞻幻怪何神灵。后园小殿翳花木，绣帏香阁犹深扃。坐陪方丈谈亹亹，伊蒲清供分馀馨。出门暄风掠人面，前趋复历岘与陉。泉乾土劲草树少，祇有广塔高亭亭。香山兰若金源旧，犹馀大定残碑铭。长松老桧见未有，涧水绕屋鸣清泠。扳危涉险剧喘汗，却下迅走谁能停。班荆列坐杏花底，？觞受此香雪零。日规渐隐半峰侧，酒行不尽双玉瓶。众宾来醉有馀兴，惟我却饮嗟独醒。疾驱信马路已熟，遥见楼堞尘冥冥。归来门巷木深黑，春云黯黮明疏星。广文官况淡于水，矧复聚散如浮萍。玉泉颇恨不少住，客意更拟同扬舲。明朝清游堕梦境，拥书却坐槐阴厅。
三月十八日张仲举赵伯器吴伯尚王元肃同游西山玉泉遂至书山
作者：吴师道
朝代：元
体裁：古风

肃清门外春草青，背城曼衍趋郊坰。西山晓晴出苍翠，高下不断如连屏。道傍巨冢乌鸟噪，寒食野祭遗膻腥。沟深路狭雪泥在，缓控瘦马仍竛竮。行行山近寺始见，半空碧瓦浮晶荧。先朝营构天下冠，千门万户伴宫庭。寺前对峙两飞阁，金铺射日开朱棂。截流累石作平地，修梁雄跨相纬经。平台当前白玉座，刻镂精巧多殊形。常时御舟此游幸，清箫妙管鱼龙听。沿堤万柳著新绿，未见蒲苇弥烟汀。凫飞鹭起渺空阔，使我清思凌沧溟。游船两两棹歌起，亦有公子携娉婷。主僧说法据高座，撞钟击鼓声发霆。欣然肃客道周历，顾瞻幻怪何神灵。后园小殿翳花木，绣帏香阁犹深扃。坐陪方丈谈亹亹，伊蒲清供分馀馨。出门暄风掠人面，前趋复历岘与陉。泉乾土劲草树少，祇有广塔高亭亭。香山兰若金源旧，犹馀大定残碑铭。长松老桧见未有，涧水绕屋鸣清泠。扳危涉险剧喘汗，却下迅走谁能停。班荆列坐杏花底，�觞受此香雪零。日规渐隐半峰侧，酒行不尽双玉瓶。众宾来醉有馀兴，惟我却饮嗟独醒。疾驱信马路已熟，遥见楼堞尘冥冥。归来门巷木深黑，春云黯黮明疏星。广文官况淡于水，矧复聚散如浮萍。玉泉颇恨不少住，客意更拟同扬舲。明朝清游堕梦境，拥书却坐槐阴厅。
东津暮泊
作者：吴师道
朝代：元

四山敛暝色，百虫沸哀声。夜久月未出，川光虚自明。
中秋次同院人韵
作者：吴师道
朝代：元

鸣驺杂遝款庭中，宴罢扶携看醉翁。禁钥锁深秋院月，天香吹湿露华风。终宵倚树怜吴质，何处登楼觅庾公。挹取清光照方寸，此时分散莫匆匆。
中秋泊淮安望张仲举助教不至
作者：吴师道
朝代：元

中秋淮浦夜，谁共好怀开。看月坐复坐，可人来不来。独谣惭短思，多病负深杯。想见芜城路，吹箫拥醉回。
为叶敬甫赋母线石
作者：吴师道
朝代：元

密密线缝裳，依依石在匡。石如心不转，线与恨俱长。尚想精神聚，宁容发体伤。殷勤珍袭意，尔后永毋忘。
九日登响山奉呈同游者
作者：吴师道
朝代：元

响山临响潭，曾识太白来。我欲游其间，却愧非仙才。况乃博微官，终年走尘埃。幸兹九日至，获与群彦陪。高秋惨云物，薄日翳复开。驻马青松阴，披衿上崔嵬。前睨孤城低，下瞰清溪回。诸峰送远色，揽结何雄哉。野菊半含英，浊醪初发醅。且尽一笑欢，良会不易谐。溪山宛如昨，斯人化飞灰。想见登临时，逸气横九垓。宁知千载后，我辈兹徘徊。呼之傥可作，相共挥予杯。凄其暮色合，飒飒疾雨催。扶携下登舟，水行沿湾隈。仰看千仞壁，浩歌散馀哀。
九月初旬临清下陵州舟中
作者：吴师道
朝代：元

谁云北土异南方，九日晴暄未陨霜。河水浑黄千里疾，柳阴浓绿两堤长。丰年有象占农亩，佳气非烟望帝乡。驿酒一升犹可饮，祇愁无客共重阳。
九月廿三日城外纪游
作者：吴师道
朝代：元

杪秋暇日休弦歌，五门城外观新河。斗门决水已数日，浅沙漫漫无馀波。纵横疏凿引别派，监官督役犹挥诃。循堤侧足惧疏恶，惊见崩坼当盘涡。故桥旧市不复识，祇有积上高坡陀。城南靡靡度阡陌，疏柳掩映连枯荷。清台突兀出天半，金光耀日如新磨。玑衡遗制此其的，众环倚植森交柯。细书深刻皇祐字，观者叹息争摩挲。司天贵重幸不毁，回首荆棘悲铜驼。长春宫苑最宏丽，飞楼涌殿凌层坡。乔松天矫百岁物，复有偃盖低婆娑。平生素闻百一帖，乐石壁置周檐阿。金源中华盛文物，玉堂学士锵鸣珂。旁搜纸墨作藻饰，欲与唐晋争嵯峨。至今摹拓传好事，道士却换人间鹅。仙杯珍袭巨桃核，御画云鹤题宣和。不知何处有此木，偶尔结实良非他。瑶池汉殿语茫昧，遂使世俗犹传讹。寻幽访古意未已，起视落日归禽多。却趋林亭憩清绝，盆菊采采黄金窠。蟹螯研雪新酝碧，对此不乐将如何。京华酒垆方歌舞，锦鞯翠袖迎娇娥。儒冠已受俗子笑，况复衰容双鬓皤。下帷闭阁来迹少，肮脏不肯侯门过。清游良友幸追逐，未思返棹寻渔蓑。今朝不饮心已醉，笑看坐客朱颜酡。凤城半掩归路暝，争道击毂如飞梭。九衢冥濛涨尘雾，渐见灯火稀星罗。作诗写实不可缓，马上已复成微哦。
五月一日即事
作者：吴师道
朝代：元

黑云滃渤如颓山，白雨注地声潺潺。须臾云散雨亦歇，斜阳□著高林间。林间沈沈万浓绿，影弄微风自相触。新蝉忽作去年鸣，使我凄然感心曲。
京城寒食雨中呈柳道传吴立夫
作者：吴师道
朝代：元

春深不见试轻衫，风土殊乡客未谙。蜡烛青烟出天上，杏花疏雨似江南。松楸昨夜频来梦，樽俎何人可与谈。闭户不知佳节过，清泥满道没征骖。
仙坛秋月图
作者：吴师道
朝代：元

宫中美人秋思多，夜揖明月追仙娥。画阑桂树倚楼阙，碧落天坛飞□□。画师不解西风梦，笔端便有华阳洞。更将妍画写清词，轻扇君王心已动。炎精季叶堪叹嗟，矧尔妍丽倾其家。申生遗祸到济渎，府中丞相真奸邪。吴宫一扫荒烟冷，旧事凄凉复谁省。百年永鉴不可忘，留与人间看扇影。
促织吟
作者：吴师道
朝代：元

高秋白露如零雨，促织惊寒近床语。美人不寐空闺深，共向西风诉离苦。玉关征人去不归，无书寄与来鸿飞。背壁孤灯照清泪，谁家急杵敲寒衣？寒衣八月当寄时，今年独恨衣成迟。天吴颠倒旧绣裂，春蚕冻损新丝稀。夜长抱膝三太息，此怀促织那能知。微霜凄凄月欲没，四壁萧萧声转急。吟成锦字长相思，万里秋空凝愁碧。
信饶道中雪
作者：吴师道
朝代：元

五载乐閒旷，闭关每安眠。祖行复言迈，迫此将残年。江湖多北风，临流竟回船。连旬踏冻雪，驱马不得前。锦溪何沦漪，芝山亦清妍。岂乏故人居，欲往无由缘。漫漫四野白，青是谁家烟？仆夫慰饥面，呼酒还忻然。我独不解饮，自苦谁汝怜。前途幸云迩，努力勤挥鞭。职思在忧民，才薄志自坚。只应高人笑，胡不甘田园。
元夕
作者：吴师道
朝代：元

柳台梅巷锁春晴，酒思灯光负赏心。听彻宣和太平曲，独看明月到更深。
元旦朝回书事二首
作者：吴师道
朝代：元

朱衣高唱御楼东，清漏迟迟画景中。黄伞宝幢微影动，一时吹面受东风。朝散纷纷下紫微，挥鞭争道疾如飞。同来各向朱门去，祇有西山伴我归。
元旦朝回书事二首·其一
作者：吴师道
朝代：元

朱衣高唱御楼东，清漏迟迟画景中。黄伞宝幢微影动，一时吹面受东风。
元旦朝回书事二首·其二
作者：吴师道
朝代：元

朝散纷纷下紫微，挥鞭争道疾如飞。同来各向朱门去，祇有西山伴我归。
入建德界
作者：吴师道
朝代：元

才登东阳桥，复涉兰溪渡。千里名地同，依依乡井故。六合岂不宽，遐瞻恣驰骛。嗟此穷山中，宁知拟予步。三生有夙习，兹游亦奇遇。独怜迂狷姿，谐俗匪心素。腼颜民社寄，抑志簿书务。烦尔父老迎，停车劳前路。
分韵赋石鼓送达兼善出守绍兴
作者：吴师道
朝代：元

石刻三代遗，独数岐阳蒐。剥落卧榛菅，奇宝谁见收。金源亦好事，驼载来蓟丘。岂知桥门镇，天为兴邦留。我老幸摩娑，考古思西周。使君精篆法，声华振皇州。足追史籀制，惜值车攻休。騑騑五马来，东向会稽游。会稽岂无碑，颂述徒誇浮。愿言宣仁化，嗣续垂千秋。
分题蕃宣楼送山佥宪之闽
作者：吴师道
朝代：元

大府开闽土，危楼镇海涯。飞云浮画栋，丽日照高牙。昔驻蕃侯马，今迎使者车。三山归指顾，万井仰光华。缥缈临城处，逍遥散吏衙。榕阴千树翠，荔子半空霞。岭峤俱清谧，宾僚亦静嘉。宣风问民俗，作屏捍皇家。去去青冥樾，依依紫禁花。登高应有赋，留待碧窗纱。
十一月十二日崇文阁下私试二十三日出和张仲举
作者：吴师道
朝代：元

官烛风帘彻夜明，屋高人醉易寒生。不知卧听萧萧雪，何似山窗洒竹声。
十二月二十二日宿七里寺书壁
作者：吴师道
朝代：元

微宦不适意，一身抱长忧。况此凶歉年，饿者拥道周。及物岂无念，越职非所尤。博济古云难，劝分动成仇。荒村走风雪，破寺寒飕飕。中夜耿不眠，胡为此淹留。
十台怀古 其一 姑苏台
作者：吴师道
朝代：元

百花洲上姑苏台，吴王宴时花正开。半空画烛西子醉，三更铁甲东门来。吴波渺渺吴山簇，不见娇嚬倚阑曲。丹枫落月怨啼乌，碧草东风惊走鹿。阖闾丘墓相连处，应恨夫差迷不悟。断指千年血未乾，游魂夜哭台前路。
十台怀古 其七 望思台
作者：吴师道
朝代：元

桐人气迫前星黯，思子宫成翠华晚。高台有恨碧草新，大野无踪金犊远。一朝弄兵儿罪轻，百年钟爱天伦深。戾园魂魄夜寂寂，湖城风雨秋阴阴。汉宫楼观连天起，方士熏香召仙鬼。望思望思终不归，茂陵老泪如倾水。
十台怀古 其三 朝阳台
作者：吴师道
朝代：元
体裁：古风

神娥缥缈高唐上，楚宫楼阁森相向。丹枫苍桂涌孤阙，锦石清江簇连嶂。行云漠漠飞雨寒，孤猿咽咽秋花间。翠旂龙驾杳何处，断魂残梦愁空山。微臣宋玉誇能赋，当日襄王岂真遇。千古秋风恨未平，高泉飞落三巴怒。
十台怀古 其三 朝阳台
作者：吴师道
朝代：元

神娥缥缈高唐上，楚宫楼阁森相向。丹枫苍桂涌孤阙，锦石清江簇连嶂。行云漠漠飞雨寒，孤猿咽咽秋花间。翠旂龙驾杳何处？断魂残梦愁空山。微臣宋玉誇能赋，当日襄王岂真遇。千古秋风恨未平，高泉飞落三巴怒。
十台怀古 其九 凤皇台
作者：吴师道
朝代：元

金陵王气飞祥云，凤皇台上声和鸣。凤来春风花冥冥，凤去秋风荒草生。娇娥舞散高城暮，青山迥隔丹丘路。斜阳门巷语乌衣，细雨汀洲飞白鹭。江空天阔凤影遥，谪仙吟罢谁能招。六朝宫阙烟萧萧，月明半夜人吹箫。
十台怀古 其二 章华台
作者：吴师道
朝代：元

灵王倾国崇台宇，按剑章华睨中土。弁裳伏地走诸侯，钟鼓凌空震三楚。骋骄不畏伍子谋，落成乞与吴兵游。孤舟竟走江上路，块土独枕山中愁。十年伯气终萧索，回首华容归不得。饥魂漂泊啼秋烟，细腰却舞新王前。
十台怀古 其五 戏马台
作者：吴师道
朝代：元

项王战马从东来，意气蹴踏全秦摧。入关不并沛公辔，还乡却上彭城台。重瞳按剑风云靡，万匹腾空烟雾起。凄凉垓下泣名骓，零落江边馀数骑。寄奴千载心争雄，登高把酒临秋风。诈移晋鼎非男子，君看百战东城死。
十台怀古 其八 铜雀台
作者：吴师道
朝代：元

半空高栋翔金雀，玉扆穗帷尘漠漠。西陵老树暝色寒，建安残妓春情薄。曲终红袖辞樽前，檐倾断甓飞人间。分香老泪恨不灭，秋风吹入苔花斑。汉家一片当时土，肯为奸雄载歌舞。销尽曹瞒万古魂，落日漳河咽寒雨。
十台怀古 其八 铜雀台
作者：吴师道
朝代：元
体裁：古风

半空高栋翔金雀，玉扆繐帷尘漠漠。西陵老树暝色寒，建安残妓春情薄。曲终红袖辞樽前，檐倾断甓飞人间。分香老泪恨不灭，秋风吹入苔花斑。汉家一片当时土，肯为奸雄载歌舞。销尽曹瞒万古魂，落日漳河咽寒雨。
十台怀古 其六 歌风台
作者：吴师道
朝代：元

沛宫置酒君王归，酒酣思惨风云飞。儿童环台和击筑，父老满坐同沾衣。一歌丰沛白日动，再歌淮楚长波涌。龙髯气拂半空寒，虎士心驰四方勇。河山萧瑟长陵荒，野中怒响犹飞扬。高台未倾风未息，故乡之恨那有极。
十台怀古 其十 凌歊台
作者：吴师道
朝代：元

大明天子游南国，红粉三千台百尺。歌钟激浪楚日白，帘栊凝树湘云碧。凌歊高宴金舆来，侍臣狎笑朱颜开。台城宫扉锁花柳，寄奴土障生尘埃。昏昏醉梦春风几，不顾江东数千里。酒罢歌阑帝业销，青山空映当涂水。
十台怀古 其四 黄金台
作者：吴师道
朝代：元

昭王锐志移青社，筑土悬金奉贤者。四方剑佩集强燕，千里风尘驰骏马。郭君自举先群豪，乐生独步超凡曹。酬恩一雪伯国耻，建功并倚云天高。君臣意气千年少，落日荒墟没秋草。黄金买贵满长安，惆怅英雄布衣老。
十台怀古·姑苏台
作者：吴师道
朝代：元

百花洲上姑苏台，吴王宴时花正开。半空画烛西子醉，三更铁甲东门来。吴波渺渺吴山簇，不见娇嚬倚阑曲。丹枫落月怨啼乌，碧草东风惊走鹿。阖闾丘墓相连处，应恨夫差迷不悟。断指千年血未乾，游魂夜哭台前路。灵王倾国崇台宇，按剑章华睨中土。弁裳伏地走诸侯，钟鼓凌空震三楚。骋骄不畏伍子谋，落成乞与吴兵游。孤舟竟走江上路，块土独枕山中愁。十年伯气终萧索，回首华容归不得。饥魂漂泊啼秋烟，细腰却舞新王前。神娥缥缈高唐上，楚宫楼阁森相向。丹枫苍桂涌孤阙，锦石清江簇连嶂。行云漠漠飞雨寒，孤猿咽咽秋花间。翠旂龙驾杳何处？断魂残梦愁空山。微臣宋玉誇能赋，当日襄王岂真遇。千古秋风恨未平，高泉飞落三巴怒。昭王锐志移青社，筑土悬金奉贤者。四方剑佩集强燕，千里风尘驰骏马。郭君自举先群豪，乐生独步超凡曹。酬恩一雪伯国耻，建功并倚云天高。君臣意气千年少，落日荒墟没秋草。黄金买贵满长安，惆怅英雄布衣老。项王战马从东来，意气蹴踏全秦摧。入关不并沛公辔，还乡却上彭城台。重瞳按剑风云靡，万匹腾空烟雾起。凄凉垓下泣名骓，零落江边馀数骑。寄奴千载心争雄，登高把酒临秋风。诈移晋鼎非男子，君看百战东城死。沛宫置酒君王归，酒酣思惨风云飞。儿童环台和击筑，父老满坐同沾衣。一歌丰沛白日动，再歌淮楚长波涌。龙髯气拂半空寒，虎士心驰四方勇。河山萧瑟长陵荒，野中怒响犹飞扬。高台未倾风未息，故乡之恨那有极。桐人气迫前星黯，思子宫成翠华晚。高台有恨碧草新，大野无踪金犊远。一朝弄兵儿罪轻，百年钟爱天伦深。戾园魂魄夜寂寂，湖城风雨秋阴阴。汉宫楼观连天起，方士熏香召仙鬼。望思望思终不归，茂陵老泪如倾水。半空高栋翔金雀，玉扆穗帷尘漠漠。西陵老树暝色寒，建安残妓春情薄。曲终红袖辞樽前，檐倾断甓飞人间。分香老泪恨不灭，秋风吹入苔花斑。汉家一片当时土，肯为奸雄载歌舞。销尽曹瞒万古魂，落日漳河咽寒雨。金陵王气飞祥云，凤皇台上声和鸣。凤来春风花冥冥，凤去秋风荒草生。娇娥舞散高城暮，青山迥隔丹丘路。斜阳门巷语乌衣，细雨汀洲飞白鹭。江空天阔凤影遥，谪仙吟罢谁能招。六朝宫阙烟萧萧，月明半夜人吹箫。大明天子游南国，红粉三千台百尺。歌钟激浪楚日白，帘栊凝树湘云碧。凌歊高宴金舆来，侍臣狎笑朱颜开。台城宫扉锁花柳，寄奴土障生尘埃。昏昏醉梦春风几，不顾江东数千里。酒罢歌阑帝业销，青山空映当涂水。
句
作者：吴师道
朝代：元

三月云愁百里阴，太湖浪激三州白。浙江亭远乱帆飞，西兴渡溟千花湿。千年绝艺洪谷子，身在太行秋色里。万里云飞木落时，遥写栏干半空起。小槽新压真珠滴，擎向碧桃花下吸。惟馀赤日并光辉，未许妖姬比颜色。长天孤鸟没，落日大江深。水夹徐邳去，河兼汴泗来。一扫苛秦法，重恢大汉风。飞云浮画栋，旭日丽高牙。悬空飞万瀑，拔地立千峰。落花萦剑佩，高柳映帆樯。
句
作者：吴师道
朝代：元

庭下已生书带草，马头初见米囊花。
合欢木
作者：吴师道
朝代：元

合欢爱嘉名，矧复知昏旦。淮土产特多，葱茏荫沟岸。离离青叶解，冉冉红茸散。静和宿露捲，动与微风恋。物意岂悦人，和乐自堪玩。蹇予寡所谐，触事多忿悁。亦儗学嵇生，植根向庭畔。
和芊希曾宪史韵二首
作者：吴师道
朝代：元

高步青霄计未差，征途祇暂走尘沙。烟波江上吟芳草，风雨城东看落花。揽辔欲追千载士，扣门肯向五侯家。遥知斋阁清无事，满架残书整复斜。平生忤俗苦无朋，心事萧然有发僧。作吏祇师三尺法，读书肯负十年灯。空持璞玉嗟谁赏，误落樊笼去未能。梦忆金华三月暮，踏云穿雨上崚嶒。
和芊希曾宪史韵二首·其一
作者：吴师道
朝代：元

高步青霄计未差，征途祇暂走尘沙。烟波江上吟芳草，风雨城东看落花。揽辔欲追千载士，扣门肯向五侯家。遥知斋阁清无事，满架残书整复斜。
和芊希曾宪史韵二首·其二
作者：吴师道
朝代：元

平生忤俗苦无朋，心事萧然有发僧。作吏祇师三尺法，读书肯负十年灯。空持璞玉嗟谁赏，误落樊笼去未能。梦忆金华三月暮，踏云穿雨上崚嶒。
和陈景传寄方韶父韵
作者：吴师道
朝代：元

风流遗老曙星残，湖海知心夜梦间。欲访玄英向何处，猿声木叶满秋山。
和黄晋卿北山纪游韵
作者：吴师道
朝代：元

三洞金华北，苍苍夹径松。泻空喷百涧，拔地立千峰。林石敧还整，岩梯绝复通。向田瑶草碧，隐树晚花红。嵌窦推舟入，椒庭载酒从。洗觥忙羽士，捧研喜山童。陟岭惊逾峻，沿流竟莫穷。千年杏仙鹿，两寺互僧钟。擘裂森开峡，传闻旧化龙。转霆奔雪浪，禜旱却玲珑。水际朱藤荫，岩阿青桂丛。亭荒馀磊磊，云出正濛濛。兰若知何许，芙蓉复在东。五盘随屈曲，一路听琤琮。山断俄为野，湍平不见空。暮房深榻静，朝磬小楼重。传玩遗髹钵，兴嗟对殡宫。拂衣登岭去，穿棘少人逢。飞殿仍遥峙，重关故不封。归寻草堂卷，坐恋水轩风。两纪三人合，相看一笑中。孤踪忻影逐，薄技愧才雄。别袂分残雨，衡门翳野蓬。后游宁未卜，思剧谩憧憧。
和黄晋卿客杭见寄二首
作者：吴师道
朝代：元

一从君客江城去，诗思凄凉酒盏空。天末倚楼孤岫雨，春深闭户落花风。半生正坐才名误，万里谁怜意气同。坐忆王孙咏《招隐》，萋萋草色向人浓。书问萧条已半年，知君近买过湖船。江花日暮吹红雪，店树春晴起绿烟。客里光阴遽如许，人间歧路正茫然。离群得似游从乐，纸贵钱塘日万篇。
和黄晋卿客杭见寄二首·其一
作者：吴师道
朝代：元

一从君客江城去，诗思凄凉酒盏空。天末倚楼孤岫雨，春深闭户落花风。半生正坐才名误，万里谁怜意气同。坐忆王孙咏《招隐》，萋萋草色向人浓。
和黄晋卿客杭见寄二首·其二
作者：吴师道
朝代：元

书问萧条已半年，知君近买过湖船。江花日暮吹红雪，店树春晴起绿烟。客里光阴遽如许，人间歧路正茫然。离群得似游从乐，纸贵钱塘日万篇。
城外见杏花
作者：吴师道
朝代：元

曲江二十年前会，回首芳菲似梦中。老去京华度寒食，閒来野水看东风。树头绛雪飞还白，花外青天映更红。闻说琳宫更佳绝，明朝携酒访城东。
夏夜江上
作者：吴师道
朝代：元

绕屋清江竹万竿，水风萧瑟竹光寒。夜深月上门不掩，卧听钓归船过滩。
子昂兰竹图
作者：吴师道
朝代：元

湘娥清泪未曾消，楚客芳魂不可招。公子离愁无处写，露花风叶共萧萧。
宋显夫司业出乃兄诚夫尚书中秋五首并达兼善侍郎诗因次其韵
作者：吴师道
朝代：元

曲江联辔踏春云，二十年前逐后尘。今日重来隔存没，相看祇有两三人。翠华南下拂秋天，龙虎台高古塞边。谁料江南白头客，连宵清语对床眠。会稽太守出清朝，进逐扬镳过灞桥。想见相思浙江夜，月明酒醒卧闻箫。
宋显夫司业出乃兄诚夫尚书中秋五首并达兼善侍郎诗因次其韵·其三
作者：吴师道
朝代：元

会稽太守出清朝，进逐扬镳过灞桥。想见相思浙江夜，月明酒醒卧闻箫。
宋显夫司业出乃兄诚夫尚书中秋五首并达兼善侍郎诗因次其韵·其二
作者：吴师道
朝代：元

翠华南下拂秋天，龙虎台高古塞边。谁料江南白头客，连宵清语对床眠。
客杭九日别柳道传黄晋卿出饮江头陈氏楼客杂甚
作者：吴师道
朝代：元

黄菊开时酒价廉，晚声沙市簇青帘。不堪衣袂犹为客，偶上楼头试卷帘。良友相逢还易别，老兵对饮且无嫌。西风放棹龙山去，何必疏狂脱帽檐。
寄刘士明同知
作者：吴师道
朝代：元

前望谯楼带古城，濯缨河畔水泠泠。共分草径临门入，最喜书声隔屋听。宦路驰驱足尘土，人生聚合等云萍。琴清茗冷何时共，直待秋风月满庭。
寄友
作者：吴师道
朝代：元

聚散悠悠水上萍，相思千里梦魂惊。门扃白日閒花落，愁入春风芳草生。天北云遥回雁影，江南春尽老鹃声。飘零王粲今何处？想见登楼此日情。
寄张子长
作者：吴师道
朝代：元

落落长遭俗子憎，别来怀抱向谁倾。有时错莫呼张丈，无力吹嘘荐贾生。叱石山中寻药侣，玩云林下读书声。知君亦有逍遥兴，肯与卑栖叹不平。
山行即事
作者：吴师道
朝代：元

穿云渡水百盘回，身在青红锦绣堆。野老怪人冲雨过，牧儿疑我看花来。山林自足平生志，州县元非健吏才。但得翳桑无饿者，不妨归卧守蒿莱。
庐山纪游赠黄伯庸
作者：吴师道
朝代：元

昔闻匡庐名，今睹雄秀姿。我舟薄其趾，阴雨深蔽之。平生洁清念，谅受庐君知。宁辞三日淹，未恨一见迟。邂逅得佳士，欣然即追随。时云散诸峰，攒青逗参差。五色太古色，相对心融怡。披衿寻鹿迹，抉洞徵贤祠。风雩杳馀韵，书台抗层基。前瞻辨五乳，仰顾指狻猊。却招白鹤仙，下瞰神龙陂。飞桥度三峡，舣棹凌深危。喷涛电雪眩，转石雷霆驰。薄暮不可留，淅淅山风悲。明发开先游，寒溪涉清漪。入门双剑色，夹道万虬枝。飞虹泻青嶂，漱玉下深池。竹亭夐幽阒，四壁多残碑。出林送落日，踏月仍遨嬉。移舟星子湾，回首烟雾时。归来记所历，一一天下奇。兹山信绵邃，览胜犹多遗。简书属有程，逼仄嗟绊羁。悠悠此时路，依依后来期。巢栖云松间，瓢饮涧水湄。昔贤有高躅，安用微官为。
德兴开化道中三首
作者：吴师道
朝代：元

春晨气澄穆，杂卉香满路。百舌鸣高林，墟烟淡如雾。农夫启门出，在野各有务。行人独何为，憧憧自来去。宿云逗疏雨，睒睒吐晨旭。晴光动千花，霞雪眩川谷。白鹇戏深丛，黄鸟鸣灌木。俯仰竟忘疲，历此溪百曲。两崖苍石间，湍水激清泻。山桃烂红芳，光影连上下。春风忽怒起，意乃媚行者。飞花扑人来，揽之欲盈把。
德兴开化道中三首·其一
作者：吴师道
朝代：元

春晨气澄穆，杂卉香满路。百舌鸣高林，墟烟淡如雾。农夫启门出，在野各有务。行人独何为，憧憧自来去。
德兴开化道中三首·其三
作者：吴师道
朝代：元

两崖苍石间，湍水激清泻。山桃烂红芳，光影连上下。春风忽怒起，意乃媚行者。飞花扑人来，揽之欲盈把。
德兴开化道中三首·其二
作者：吴师道
朝代：元

宿云逗疏雨，睒睒吐晨旭。晴光动千花，霞雪眩川谷。白鹇戏深丛，黄鸟鸣灌木。俯仰竟忘疲，历此溪百曲。
扬州
作者：吴师道
朝代：元
体裁：七言绝句

画鼓清箫估客舟，朱竿翠幔酒家楼。城西高屋如鳞起，依旧淮南第一州。
扬州四首
作者：吴师道
朝代：元

富贵骄奢志已迷，无端更欲上青梯。庭前木鹤真儿戏，况说云中犬与鸡。
春日杂咏二首
作者：吴师道
朝代：元

二月忽将半，一春能几时。寒随鸿雁别，雨赴杏花期。江水碧于酒，山云白似炊。登楼思无限，孤客在天涯。怒雹时闻落，惊雷夜转多。摧花亦太甚，裂树欲如何。幸不关调燮，犹应废啸歌。明朝好风日，一舸弄春波。
春日杂咏二首·其一
作者：吴师道
朝代：元

二月忽将半，一春能几时。寒随鸿雁别，雨赴杏花期。江水碧于酒，山云白似炊。登楼思无限，孤客在天涯。
春日杂咏二首·其二
作者：吴师道
朝代：元

怒雹时闻落，惊雷夜转多。摧花亦太甚，裂树欲如何。幸不关调燮，犹应废啸歌。明朝好风日，一舸弄春波。
春日独坐
作者：吴师道
朝代：元

茶烟淡淡风前少，庭叶沈沈雨后添。何处杨花念幽独，殷勤入室更穿帘。
春雨晚潮图
作者：吴师道
朝代：元

昔年曾看钱塘潮，龙山山下乘春涛。中流回首洲渚变，孤塔不动青崖高。云昏水暗雨阵黑，雪喷电转潮头白。浙江亭远乱帆飞，西兴渡暝千花湿。空江茫茫魂欲断，归来十年惊复见。浩荡东风满画图，淋漓海气飞人面。春深故国芳草生，鸱夷遗恨何时平。重游吊古惜未得，掩卷歌罢空含情。
晚霜曲
作者：吴师道
朝代：元

空云黯淡青鳞斜，月色惨惨黄铺沙。九天青女曳裾带，笑抛珠露成飞花。僵禽淅飒动庭竹，城上啼乌怨如哭。琐窗疏帘点轻毳，古砌芳花凝碎玉。绣帐垂深□□处，两两金乌喷晴雾。春浓入骨不知寒，屏外凄风倒回去。烛龙破梦惊晴光，酒波煖滟酥花香。笑看碧瓦冻鸳鸯，岂知茅屋悲无裳。
望九华山
作者：吴师道
朝代：元
体裁：古风

轻舟下池口，遥望青阳郭。云间见九华，争先出锋锷。参差敔背缺，峭锐圭首削。竹箭拔春芽，芙蓉攒秋萼。奇姿信明丽，远势仍联络。下有岩谷幽，真灵谅兹宅。诡哉末世士，强以名号托。丹崖不受滓，青峰镇如昨。千载知属谁，含情寄冥漠。
望九华山
作者：吴师道
朝代：元

轻舟下池口，遥望青阳郭。云间见九华，争先出锋锷。参差敔背缺，峭锐圭首削。竹箭拔春芽，芙蓉攒秋萼。奇姿信明丽，远势仍联络。下有岩谷幽，真灵谅兹宅。诡哉末世士，强以名号托。丹崖不受滓，青峰镇如昨。千载知属谁？含情寄冥漠。
杀虎行
作者：吴师道
朝代：元

兰溪太守今刘昆，痴虎有耳胡不闻。夜深妥尾古道上，日暮搏犬荒城根。风吹黄茅走白额，猎夫一见欢踊跃。乱刃交挥白雪翻，双眸怒迸金丸落。后车传送如献俘，当轩裂肉空须臾。长河无蛟恶党静，里中三害今何如？平生意气多豪野，亦欲短衣驰匹马。一扫腥魂险穴空，长歌慷慨南山下。
李龙眠莲社图
作者：吴师道
朝代：元

远公庐山下，手种玉色莲。清修香火社，杂还山林贤。龙眠弄笔墨，貌出晋宋前。横桥虎溪水，古木东林烟。须眉策遗老，瓶磬趺枯禅。石坛花雨落，稽首西方仙。休吟散梵帙，风炉荐寒泉。矫矫靖节翁，归心赴斜川。分手溪上笑，攒眉社中缘。淋浪漉酒巾，篮舆摇醉眠。止饮谅匪难，耻受异教牵。空山旧行迹，寂寞馀千年。竟令妄庸儿，慑诱纷相传。陶翁我尚友，掩卷心茫然。
李龙眠飞骑习射图
作者：吴师道
朝代：元

东都全盛称元丰，天子慷慨思奇功。蒐兵阅马振百度，坐欲折箠笞羌戎。羽林卫士天下选，内厩汗血皆飞龙。射毬穿柳虽戏剧，移置行阵宁非雄。从臣绝艺龙眠翁，曾侯唤仗明光宫。斫鬃飞䃂亲眼见，十年落笔逾精工。君不见开元天宝马蕃庶，画手亦有曹韩同。承平涵育赖休泽，人与物会真奇逢。好头赤玉五花骢，转首一笑浮云空。盛衰反覆古今梦，宝津无树吹秋风。纷更扰扰竟何益，祸启大梁尘再蒙。披图考古三叹息，我思圣人忧日中。
桐庐夜泊
作者：吴师道
朝代：元

合江亭前秋水清，归人罢市无馀声。灯光隐见隔林薄，湿云闪露青荧荧。楼台渐稀灯渐远，何处吹箫犹未断。凄风凉叶下高桐，半夜仙人来绝巘。江霏山气生白烟，忽如飞雨洒我船。倚篷独立久未眠，静看水月摇清圆。
桐江道中
作者：吴师道
朝代：元

东风绿水动微波，晚泊滩头理钓蓑。唤起江湖昔年梦，一帆寒雨听渔歌。
梦先大父有感
作者：吴师道
朝代：元

死别一纪馀，故迹随流波。哀端在肠臆，惨若婴沉痾。昨梦临我前，俨服冠峨峨。手持一卷书，授我仍长哦。觉来惊且悲，庭树酸风多。悻恍送归魂，冉冉荒山阿。永怀钟爱心，生死耿不磨。保躬蹈前训，没世期无他。奈何人事乖，志愿常蹉跎。平生素无泪，此夕如倾河！
次方韶父韵
作者：吴师道
朝代：元

婺女城头掩半扉，沈侯楼上锁斜晖。听鸿前度同游尽，化鹤重来万事非。山水娱人真不恶，文章惊世故多违。何如有酒身长健，竟月登临莫便归。
次韵张仲举助教上京即事四首
作者：吴师道
朝代：元

海波填碧涌金鳌，当日经营得俊髦。周鼎卜年开帝业，汉都作镇奠神皋。宫中双凤朝扶辇，帐下千牛夜捉刀。万国会同时肆觐，众星遥拱北辰高。大驾时巡镇北庭，皇风万里畅威灵。有年太史仍书雨，卜日祠官已祭星。白草黄云秋漫漫，朱楼翠树晚冥冥。南归却作滦阳梦，应是平生旧所经。翼翼行都岁幸临，名王诸部集如林。毡车满载彤庭帛，宝马高驮内府金。莫散歌呼滦水上，夜腾光气黑山阴。世皇谟略真宏远，共感湛恩到骨深。孔鸾敛翅久盘回，延阁穹崇际复开。四海宣文千载仰，两生接武一时来。紬书共启缄金匮，持笔行登视草台。努力深期报知己，明时肯负出群才。
次韵张仲举助教上京即事四首·其一
作者：吴师道
朝代：元

海波填碧涌金鳌，当日经营得俊髦。周鼎卜年开帝业，汉都作镇奠神皋。宫中双凤朝扶辇，帐下千牛夜捉刀。万国会同时肆觐，众星遥拱北辰高。
次韵张仲举助教上京即事四首·其三
作者：吴师道
朝代：元

翼翼行都岁幸临，名王诸部集如林。毡车满载彤庭帛，宝马高驮内府金。莫散歌呼滦水上，夜腾光气黑山阴。世皇谟略真宏远，共感湛恩到骨深。
次韵张仲举助教上京即事四首·其二
作者：吴师道
朝代：元

大驾时巡镇北庭，皇风万里畅威灵。有年太史仍书雨，卜日祠官已祭星。白草黄云秋漫漫，朱楼翠树晚冥冥。南归却作滦阳梦，应是平生旧所经。
次韵张仲举助教上京即事四首·其四
作者：吴师道
朝代：元

孔鸾敛翅久盘回，延阁穹崇际复开。四海宣文千载仰，两生接武一时来。紬书共启缄金匮，持笔行登视草台。努力深期报知己，明时肯负出群才。
次韵柳待制直院晚归
作者：吴师道
朝代：元

庭松吐燄引凌霄，露井银床冻不消。云雾窗深隔风日，凤皇声集和箫韶。书成给札分曹写，直罢携香满袖飘。自昔词臣宜白发，礼贤珍重此时招。
次韵王继学参政胡古鱼编修剪灯诗
作者：吴师道
朝代：元

剡渚推冰纸，并州剪水刀。轻明新雅制，丽巧极纤毫。不让琉璃贵，浑疑锦绣韬。皱纹萦细縠，叠缕引长缲。花草形相错，鹓鸾势欲翱。腾光宜秉炬，透色贱涂膏。爱著诗联缀，嫌逢骑驿骚。香风翻玉带，华月涌云涛。良夕娱佳赏，元臣念小劳。都人应共乐，歌舞送春醪。
次韵许可用参政从幸承天护圣寺是日升左丞
作者：吴师道
朝代：元

西北群山迥，盘盘护帝乡。玉泉流海阔，金刹倚云翔。四月龙舟迈，千官马首骧。落花萦剑佩，高柳拂帆樯。采女遥分队，材官迸缀行。和声宣鼓籥，珍献集梯航。天雨清初雾，湖波静不扬。瓦光浮璀璀，铃语振锵锵。梵呗雷音偈，醍醐雪色浆。玉林敷御坐，翠殿散天香。内宴肴初秩，仙韶乐更张。驺虞游近野，黄鹄下回塘。驰道风随辇，行宫月转厢。应同游上苑，何以幸云阳。心共斯民乐，谟咨上相良。传宣升列辅，稽首答休光。勋业期千载，精神萃一堂。序调尧历象，泽浃舜要荒。盛事传新句，迂儒乏寸长。愿将归美意，弦诵播修廊。
次韵黄晋卿清明游北山二首
作者：吴师道
朝代：元

行歌共访采芝翁，绝壑层云一荡胸。谁念愁吟溪上客，落花微雨独支筇。一壑风烟自可留，十年湖海漫狂游。短衣射虎真堪乐，莫恨将军老不侯。
次韵黄晋卿清明游北山二首·其一
作者：吴师道
朝代：元

行歌共访采芝翁，绝壑层云一荡胸。谁念愁吟溪上客，落花微雨独支筇。
次韵黄晋卿清明游北山二首·其二
作者：吴师道
朝代：元

一壑风烟自可留，十年湖海漫狂游。短衣射虎真堪乐，莫恨将军老不侯。
次韵黄晋卿清明游北山二首宋显夫司业出乃兄诚夫尚书中秋五首并达兼善侍郎诗因次其韵·其一
作者：吴师道
朝代：元
体裁：七言绝句

曲江联辔踏春云，二十年前逐后尘。今日重来隔存没，相看祇有两三人。
段节妇
作者：吴师道
朝代：元

南国征人去不归，春妍懒著旧时衣。至今门外冬青树，不与风花上下飞。
水西道中
作者：吴师道
朝代：元

鸣鸠林外桑密，眠犊沙头草添。春水石桥红杏，夕阳茅屋青帘。
江山秋色图
作者：吴师道
朝代：元

江南何处景，一幅淡含晖。草木半黄落，楼台深翠微。桥连秋水渡，船与暮云归。我亦渔樵客，怅然思拂衣。
池阳纪事
作者：吴师道
朝代：元

至元四年十月冬，池府承命两马骢，惟池学廪素赡丰。十夺七八归豪雄，□尔按覈务尽公。校官遣偕俱谬庸，唯有姚琏心颇同。贵池属邑最近乡，拿舟此去宜先从。人言群恶张其锋，昔岁往者人马伤。焚香再拜先圣宫，愿依皇灵保微躬。沙夹一带临大江，上有牧地连元戎。悍卒夜伏芦苇茸，按行不侵循旧封，伏者引去无留踪。官湖周遭十里通，数家根据窟其中。良田美稼供螟螽，按图诘实辞皆穷。归途却绕山之东，小屋突出妇女翁。前遮行舆扼其杠，白挺四出相奔冲。忽擒一夫捽其胸，愬兹事者众所攻。捶击宛转恣毒凶，止之不可徒忡忡。为陈法理开其聪，稍复散去穿棘蓬。古来王官势穹崇，尸取鼠辈须臾空。我今有志权不充，念之羞愤徒满容。明朝港出新河旁，溯江未远腾颠风。排矶怒响如撞舂，仓皇未及拄短篷。桅樯倾侧浪溅窗，已分投骨归鱼龙。一卒力胜百柁工，正帆近岸离奔谼。同舟神色方怡融，此行不谓有此逢。善人每倚天为宗，天亦愒我何蒙蒙。书生昧事真愚惷，犹欲区别见寸功。微官已及三年终，归欤归欤逐轻鸿。
游三天洞
作者：吴师道
朝代：元

稽亭山下三天洞，忆我金华物色同。拔地飞崖云汹涌，映空嵌穴树葱茏。不知混沌何年凿，直恐神仙有路通。终拟赤松归隐去，清游还堕梦魂中。
溪亭夜宿
作者：吴师道
朝代：元

閒亭来伴野云栖，剪剪东风冷客衣。孤鹤有声溪上啄，落花无影月中飞。愁销绿发三春过，梦拂青山半夜归。混迹渔樵莫惆怅，得时奴隶总轻肥。
燕子行
作者：吴师道
朝代：元

清江朱楼相对开，去年燕子双归来。东风吹高社雨歇，一日倏忽飞千回。翻身初向烟中没，掠地复穿花底出。花飞烟散江冥冥，城郭参差满斜日。无情游子去不还，短书寄汝秋风前。绣帘不卷春色断，空梁泥堕琵琶弦。飞樯冉冉潇湘浦，春尽天涯路修阻。一夜相思柳色深，独上楼头泪如雨。
留昌平四诗 其一 居庸关
作者：吴师道
朝代：元

神京望西北，连山郁崔嵬。百里达关下，两崖忽中开。林霏递掩映，磴道随萦回。岂知古燕塞，径以越与台。夙闻弹琴峡，涧响逾清哀。行行未及远，秋风涨黄埃。翠华届榆林，丞相前驱来。疾还惮迫险，顾瞻复徘徊。惟天设限蔽，万古何雄哉。抚迹思往代，键钥每自摧。皇衢坦荡荡，来往无惊猜。毡车正联络，怒辄奔春雷。前趋见行殿，遥峙积雪堆。腾凌万马驹，暮绕龙虎台。愚生一何幸，获忝儒臣陪。凭高未成赋，琐琐嗟微才。
留昌平四诗 其三 刘谏议
作者：吴师道
朝代：元

李唐祚中微，刑臣执其柄。贤良褒然来，一策骇群听。事机戒不密，昌言毋乃病。吾职非近臣，陈义固当正。为时吐忠愤，誓不顾躯命。同游虽厚颜，得失非所竞。滔滔徇曲学，胡不愧元圣。□□辟祠宗，名教系邦政。居庸峭摩天，过者竦深敬。
留昌平四诗 其二 虎峪淙淙泉
作者：吴师道
朝代：元

居庸古塞口，诸峰并嵯峨。左转万栗林，黄叶堕残柯。路出草棘间，石沟泫微波。黄尘欻腾起，知有饮马驼。前趋俯绝壑，素砾没坡陀。穷秋水没竭，泓渟不盈科。无复声淙淙，虚名误来过。下马小徘徊，土屋依岩阿。野老向我言，深入水木多。前年邑中人，来此乘干戈。委蛇数十里，隘险无谁何。桃源志乐土，商山有遗歌。谁知战争场，咫尺隔网罗。欲游苦匆匆，斜阳下前坡。
留昌平四诗 其四 朱怀圭碑
作者：吴师道
朝代：元

昌平官道傍，卧碑何壮伟。有唐营府督，怀圭姓朱氏。卢龙昔强藩，巨孽所根柢。尔胤泚与滔，逆气粤有始。眈眈元相国，肆笔方述纪。宁知两月后，口袜不贷尔。千载托斯人，遗臭同一轨。荒坟莽芜迹，石兽相攫倚。双螭已插地，文字未残毁。徒令行路者，唶唶嗟僭侈。圣贤树功德，金石无溢美。末世乃济奸，事定有公是。奈何极穹崇，来者纷未已。留此惩不忠，并以愧谄子。